Kamberi: Ovakva opozicija ne može da pobedi Vučića - Bujanovačke\nPočetna NASLOVNA Kamberi: Ovakva opozicija ne može da pobedi Vučića\nBujanovačke15. mar 2022.NASLOVNA, POLITIKA0\nBujanovac, 15. mart 2022. Predvodnik liste albanskih stranaka za parlamentarne izbore “Koalicija Albanaca Doline” Šaip Kamberi ocenio je da neorganizovana i bezidejna opozicija, kako je nazvao, ne može da ugrozi pobedu Aleksandra Vučića na izborima 3. aprila.\nŠef Partije za demokratsko delovanje (PDD) i poslanik u prošlom sazivu Narodne skupštine kaže da je uveren da je Vučićev zenit prošao, ali da opozicija ipak nema šanse na ovim izborima.\n-Mislim da njegovu pobedu ne može da ugrozi neorganizovana opozicija, koja nema konkretnu platformu ideja o budućnosti Srbije, opozicija koja sa još većim nacionalizmom pokušava da pobedi Vučića nacionalistu. Dakle, iako su ekološki protesti, koji su održavani u Srbiji pre nekoliko meseci, pokazali pad Vučićeve popularnosti, njegova pobeda nije ugrožena, bar ne na ovim izborima – rekao je Kamberi za Albanian Daily News.\nSvoju kandidaturu za još jedan mandat u parlamentu Kamberi je obrazložio obavezom da nastavi političku borbu za ravnopravnost i prava Albanaca.\n-Podrška na koju sam svuda nailazio zbog načina na koji sam predstavljao Albance u prošlom mandatu inspirisala me je da zatražim još jedan mandat. Nove geopolitičke okolnosti prema kojima Srbija treba da se pozicionira, ako ne sada, svakako posle 3. aprila, mogu biti šansa u našoj pravednoj borbi za jednakost, slobodu i društveno blagostanje – kaže Kamberi.\nTAGaleksandar vučić izbori opozicija pobeda Šaip Kamberi\nPrevious PostOpština: Božinjevčani bez vode zbog EPS-a Next PostOd Opštine pomoć za 602 bujanovačka studenta (lista)


Milan Đurić uspješno operisan - sport1.ba\nMilan Đurić uspješno operisan\n15.03.2017 u 21:38\nBh. reprezentativac i napadač Bristol Cityja, Milan Đurić (26), danas je u “The Holly” privatnoj bolnici u Essexu podvrgnut operaciji hernije, koja je prošla u najboljem redu.\nNjemu sada slijedi proces rehabilitacije, koji bi trebao trajati tri do četiri sedmice, što znači da će propustiti utakmice BiH protiv Gibraltara i Albanije, piše portal Reprezentacija.ba.\n"Hvala mojoj porodici i navijačima na podršci. Operacija je bila potrebna zbog problema sa hernijom. Već od sutra sam na rehabilitaciji", poručio je raspoloženi Đurić.\nPodsjetimo, Đurić se nije našao u rosteru Bristol Cityja za prošlonedjeljni susret s Wiganom, nakon čega je tim s Ashton Gatea potvrdio da će morati na operaciju.\nTa povreda mučila ga je proteklih četiri – pet sedmica, što je potvrdio u ekskluzivnoj izjavi za portal Reprezentacija.ba.


Vlada ukinula markice za brašno\nVlada Srbije ukinula je Uredbu o evidencionim markicama za brašno, koja je usvojena pre 12 godina kao pokušaj suzbijanja sivog tržišta u mlinsko-pekarskoj industriji. Od 1. januara, sledeće godine, proizvođači više neće imati obavezu da na svako pakovanje brašna ističu markice sa hologramom, što je za njih bio godišnji trošak od oko 30.000 miliona dinara. Ovo je takođe i deo nedavnog dogovora ministra trgovine Rasima Ljajića i makedonskog potpredsednika vlade Koče Anjuševa da obe države prestanu sa isticanjem markica za brašno, olakšaju međusobnu trgovinu i smanje troškove. Uredba je doneta 2006. godine na inicijativu mlinara koja su tvrdili da se u ovom sektoru trećini roda pšenice i brašna, gubio trag, jer nisu bili zavedeni u prodaji. Interesantno je da vlada sada povlači propise\nLoše prognoze za rod pšenice\nZbog nepovoljnih vremenskih uslova Srbija, ove godine, neće ostvariti očekivane prinose i kvalitet pšenice što će ugroziti izvoz žita ali i brašna na inostrana tržišta. Žetva pšenice na vojvođanskim njivama počela je pre dve nedelje, ali je ubrzo i prekinuta zbog lošeg vremena. Do tada je ovogodišnji rod bio obećavajući – posejano je oko 633.000 hektara pod pšenicom što je 75.000 više nego prošle godine. Očekivana proizvodnja bila je oko tri miliona tona, a polovina tih količina planirana je za izvoz. Prema mišljenju stručnjaka, ovakve prognoze sada su dovedene u pitanje.\nProizvođači iz Zapadne Srbije čiju su usevi, kako se pokazalo, najugroženiji zbog vremenskih nepogoda, posebno grada, moći će da dobiju značajnije subvencije za osiguranje proizvodnje. Kako saznajemo, Vlada Srbije razmatra mogućnost da državna pomoć, sa sadašnjih 40 odsto, bude uvećana na 60 do 70 odsto. Kako je za „Politiku” rekao ministar poljoprivrede Branislav Nedimović pokazalo se da je potrebno povećati sistem podrške u osiguranju u najugroženijim područjima. Istakao je da se nada da će ova inicijativa zaživeti od naredne godine. U osiguravajućim kućama koje posluju u Srbiji poljoprivrednici imaju mogućnost da osiguraju\n04.06.2018 u 16:01\nVlada ne pristaje na zahteve malinara\nPremijerka Srbije Ana Brnabić poručila je da država ne može i neće da garantuje otkupnu cenu maline, jer tu cenu diktira tržište. Nezadovoljnim malinarima iz Prijepolja, Priboja, Ivanjice i Užica koji su, treći dan zaredom, blokirali magistralu kod Prijepolja, na putu ka Crnoj Gori, Brnabićeva je poručila da sa njima neće razgovarati sve dok ne odblokiraju saobraćaj. Isto to će, kako je rekla, tražiti i od ministra poljoprivrede. – Tražiću i od ministra poljoprivrede da se ne vidi sa njima, jer to daje pogrešan signal – da kad god imate zahtev, odete, blokirate puteve\n22.01.2019 u 22:33\nUhapšeno četvoro zbog planova o napadu na muslimane


Situacija oko Snoudena "u ćorsokaku"\n► Situacija oko Snoudena "u ćorsokaku"\nSituacija oko Edvarda Snoudena, koji je obelodanio špijunske aktivnosti vlasti SAD, došla je do ćorsokaka, pošto je Moskva odbila da odgovori Vašingtonu na nezvanične zahteve za njegovo izručenje, izjavio je danas jedan ruski zvaničnik.\nNeimenovani izvor, upućen u slučaj bivšeg službenika američke Nacionalne bezbednosne službe (NSA), rekao je za agenciju Interfaks da Moskva od Vašingtona nije dobila zvaničan zahtev za izručenje.\n"Bilo je kontakata na nezvaničnom nivou, putem diplomatskih kanala, uz zahtev za privođenje i deportovanje", rekao je taj izvor, ističući da je s obzirom na tenzije u rusko-američkim odnosima oko pitanja koja se tiču ljudskih prava i rata u Siriji, Moskva odbila da na to odgovori.\n"Nema osnova da Rusija preduzme ikakve ozbiljne korake, naročito imajući u vidu nestabilno stanje naših bilateralnih odnosa. Situacija oko Snoudena je došla do ćorsokaka", kazao je ruski zvaničnik.\nOn je nagovestio da će se situacija sa Snoudenom rešiti kada mu Ekvador, ili neka druga zemlja, odobri politički azil, prenela je agencija Frans pres.\nSnouden se već peti dan nalazi na moskovskom aerodromu, gde čeka odluku po zahtevu za politički azil u Ekvadoru.\nOn je u Moskvu sleteo redovnim letom "Aeroflota" iz Hongkonga.\nRagmi Mustafa: Preševska dolina talac odnosa Beograda i Prištine\nPredsednik Nacionalnog saveta Albanaca (NSA) Ragmi Mustafa rekao je da su "Preševska dolina i njeni stanovnici taoci odnosa Beograda i Prištine" i da to najbolje pokazuju mere i...\nObraćajući se putem video linka iz Moskve, bivši saradnik NSA Edvard Snouden poručio je da Donald Tramp nikoga na svetu ne voli više od Vladimira Putina.\nZvaničnik SAD: Potreban agresivniji odgovor na rusko mešanje\nOdgovor SAD na rusko mešanje i dezinformacije nije bio dovoljno snažan da bi sprečio aktivnosti Moskve, rekao je visoki američki zvaničnik Majk Rodžers.\nMusliu: Presuda na 40 dana zatvora zbog stranačkih aktivnosti\nPredsednik Nacionalnog saveta Albanaca (NSA) Jonuz Musliu izjavio je danas da je Prekršajni sud u Beogradu doneo pravosnažnu presudu kojom ga osudjuje na 40 dana zatvora, ali da ne zna na šta se...\nHakeri u ruskoj vojnoj obaveštajnoj službi pokušali su nekoliko puta da uđu u dokumente američkog izbornog sistema pre predsedničkih izbora 2016. godine, prenela je onlajn medijska kuća...


Mirovna akcija Nećemo tvrdjavu Evropu održana u Beogradu\nBeta\t 8. oktobra 2016. 19:40\nU Beogradu je večeras održana mirovnom akcija “Nećemo tvrdjavu Evropu – hoćemo otvorene granice! Izbeglice su dobrodošle”, s ciljem da se izvrši pritisak na vlade evropskih zemalja da otvore vrata izbeglicama s Bliskog istoka i da regulišu njihov status.\nPredstavnica organizacije “Žene u crnom”, koja je organizovala akciju, Staša Zajović izjavila je da ne treba praviti razliku izmedju ekonomskih migranata i ljudi koji beže od rata, i da oni treba da dobiju državljanstvo u zemljama u kojima žele da borave.\n“Tražimo da se zaustavi rat u Siriji, a ne da se zaustavljaju izbeglice, da se ogromna sredstva koja se ulažu u očuvanje spoljnih granica EU, budu preusmerena u humanutarne potrebe”, rekla je Zajović.\nOna je kazala da je medju učesnicima akcije članica Parlamenta Španije, koja je tražila, ali nije dobila dozvolu Komesarijata za izbeglice da poseti kamp za izbeglice u Krnjači.\n“To je ta politika koju vodi Ministarstvo za rad, zapošljavanje, boračka i socijalna pitanja Srbije. Organizacije koje rade odgovorno, izopštene su i od dobijanja dozvola, ali to je i medjunarodni problem jer ponašanje prema visokim predstavnicima stranih parlamenata je vrlo zabrinjavajuće”, ocenila je Zajović.\nUz “Žene u crnom” u akciji su učestvovale predstavnice organizacija iz Belgije, Danske, Grčke, Španije, italije, Rusije, Ukrajine, Velike Britanije, Holandije i svih zemalja nastalih od Jugoslavije.\nNa transparentima na srpskom, arapskom, nemačkom, engleskom i drugim jezicima je pisalo “Hoćemo otvorene granice”, “Stop ratu, a ne izbeglicama”, “Oružje je ilegalno”.


Politiko: Briselu i dalje stalo do Zapadnog Balkana\nSastanak balkanskih lidera i predstavnika EU u martu u Sarajevu\nEvropska unija (EU) želi da pokaže da joj je i dalje stalo do Balkana ali tu ljubav ne osećaju svi pođednako, piše danas briselski portal Politiko (www.politico.eu).\nU opširnom tekstu pod naslovom "Brisel je ponovo na Balkanu, ali selektivno" navodi se da je poslednjih meseci EU ponovo otkrila interes za Balkan, uznemirena pokušajima Rusije da utiče na region i pogoršanjem odnosa među pojedinim zemljama regiona koje su do pre neku deceniju ratovale.\nLideri EU počeli su da šalju signale da je put ka Briselu i dalje otvoren, piše Politiko i podseća da su i predsednik Evropske komisije Žan Klod Junker i francuski predsednik Emanuel Makron nagalsili da EU mora biti otvorena za članice sa Zapadnog Balkana, da će Junker i predsednik Evropskog parlamenta Antonio Tajani posetiti region početkom iduće godine, dok je Bugarska rekla da želi da podrška evrointegracijama zemalja Zapdnog Balkana bude prioritet njenog predsedavanja EU u prvoj polovini 2018.\nBrisel, međutim, ne predviđa da svih šest zemalja Zapadnog Balkana (Albanija, BiH, Kosovo, Makedonija, Crna Gora i Srbija) pristupi EU u isto vreme, dodaje Politiko i navodi da je Evropska komisija imenovala Srbiju i Crnu Goru kao favorite sa ciljem da postanu članice do 2025, ako ne i pre.\nFokus na te dve zemlje izazvao je uzbunu, zbunjenost i ljutnju među ostalima u regionu, piše Politiko i navodi da je kosovski premijer Ramuš Haradinaj sugerisao da Srbija dobija povlašćen tretman jer igra na kartu mogućeg približavanja Rusiji.\n"Beograd je mnogo profitirao od igranja na kartu alternative a to je Moskva, Rusija... Poruka našem regionu treba da bude jasna a ne s dvostrukim standardima", rekao je Haradinaj u nedavnom intervjuu tokom posete Briselu.\nHaradinaj koji se nada da će Kosovo podneti aplikaciju za članstvo u EU u drugoj polovini 2018. kaže da sve zemlje Zapadnog Balkana treba da uđu u EU u isto vreme, navodi Politiko.\nPredsednik Kosova Hašim Tači veruje da strategija favorita može biti islamofobična jer zemlje sa pretežno muslimanskim stanovništvom stavlja u drugi plan u odnosu na pretežno pravoslavne države.Iako manje kritična i Albanija je zbunjena novom strategijom EU. Albanska ambasadorka pri EU Janina Suela rekla je da Tirana pozdravlja Junkerovu izavu o prijemu Zapadnog Balkana ali želi razjašnjenje za strategiju favorita.\nEvropska komisija kaže da izdvajanje Srbije i Crne Gore jednostavno reflektuje činjenicu da su samo te dve zemlje započele pregovre o članstvu. Diplomate međutim brinu da će taj dvojac sada prigrabiti lavovski deo pažnje Brisela, navodi Politiko.\n"Za nas nije problem što se spominju te dve zemlje koje su već počele pregovore. Biće problem ako se startegija bude koncentrisala samo na njih dve", rekla je albanska ambasadorka.\nPolitko piše da je plan Brisela iritirao čak i Crnu Goru koja smatra da je ispred Srbije na putu ka EU pa joj se ne dopadaju nagoveštaji da će možda morati da pričeka svog većeg suseda.\n"Mi smo u procesu mnogo duže i skoro završavamo pregovore koje oni tek počinju", rekao je ambasador Crne Gore u EU Bojan Šarkić, prenosi Politiko dodajući da crnogorskim zvaničnicima smeta čak i to što je u redosledu pominjanja favorita Srbija na prvom mestu.\nBraneći strategiju EU evropski komesar za proširenje Johanes Han rekao je da ona stimuliše zdravu konkurenciju među potencijalnim kandidatima u sprovođenu neophodnih reformi. Prema njegovim rečima Komsija je spremna da preporuči početak pregovora sa Albanijom i moguće Makedonijom u provoj polovini 2018, ali, kako je dodao, to će se i dogoditi samo ako članice EU podrže taj predlog.\nEU lideri koji podržavaju proširenje kažu da je prijem Zapadnog Balkana u interesu EU koja sa tri strane okružuje region i ističu da je migrantska kriza 2015. pokazala važnost regiona za stabilnost Unije.\n"Ako zemlje Zapadnog Balkana usvoje reforme za ulazak u EU, teorija stoji, one će same postati prosperitetnije, stabilnije i bliže interesima EU. Ako ih na neki način ne prigrlimo one će se osetiti napuštenima od EU i tražiće druge saveznike", rekao je slovenački premijer Miro Cerar.\nMakron je, u govoru o Evropi u Sorboni, upozorio da će se zemlje Zapadnog Balkana ako ne budu imale jasnu perspektivu članstva u EU okrenuti Rusiji ili Turskoj, "ili autoritarnonim silama koje danas ne brane evropske vrednosti".\nIako su i Kina i zalivske zemlje ekonomski sve aktivnije u regionu EU najviše brine uloga Rusije iako Moskva insistira da ona ne destabilizuje Balkan, navodi Politiko i podseća da Crna Gora optužuje ruske agente da stoje iza pokušaja puča, da Rusija "poklanja Srbiji borbene avione MIG" i "podržava separatisitčke ambicije srpskog entiteta u BiH".\nIpak, dodaje Politiko, EU zvaničnici priznaju da je teško obezbediti podršku u javnosti za prijem relativno siromašnih zemalja čiju su noviju istoriju obeležili ratovi i nestabilnost posebno dok još postoji i desni populizam.\nZa vlade u regionu koje teže članstvu u EU vraćanje u fokus Brisela je dobrodošlo, ocenjuje Politiko i prenosi reči srpske premijerke Ane Brnabić da je sada atmosfera mnogo drugačija nego 2014. kada je Junker rekao da je EU potreban odmor od proširenja.\nPolitiko piše i da je zajednički problem u celom regionu snaga organizovanog kriminala i njegova povezanost sa političkom elitom u kojoj je korupcija široko rasprostranjena, dok EU ima problem sa kredibilnošću jer je na Zapadnom Balkanu uvreženo uverenje da da EU zapravo i ne mari previše za region.\nPodrška članstvu u EU je slaba u više zemalja Zapadnog Balkana a ponajviše, ironično, u favoritu Srbiji gde prema poslednjem godišnjem Balkanskom barometru, samo 26 odsto građana misli da bi ulazak u EU bio dobra stvar.\nSrbija se takođe suočava sa potencijalnim preprekama u pregovorima od Hrvatske, a problem su joj i odnosi sa Kosovom koje i dalje smatra svojom pokrajinom, dok Kosovo ima problem sa pravnim statusom jer pet zemalja EU ne priznaje njegovu nezavisnost, navodi Politiko.\nJoš jedan nasleđeni problem iz vremena raspada Jugoslavije jeste i demarkacija granice između Crne Gore i Kosova zbog čega su odloženi planovi o ukidanju šengenskih viza za građane Kosova, navodi Politiko i prenosi reči komesara Hana da je EU izvuklao pouku iz graničnog spora Hrvatske i Slovenije i da granični sporovi moraju da budu rešeni pre ulaska u EU.


Ambasada Francuske u BiH nakon što su "njihovi" desničari prisustvovali tzv. danu RS: Ustavni sud BiH potvrdio neustavnost Dana RS!\nAmbasada Francuske u BiH nakon što su “njihovi” desničari prisustvovali tzv. danu RS: Ustavni sud BiH potvrdio neustavnost Dana RS!\nNakon što su učešće na obilježavanju 9. januara Dana RS-a, kojeg je Ustavni sud proglasio neustavnim, uzeli francuski desničari i zastupnici u Evropskom parlamentu Thierri Mariani i Herve Juvin, o cijelom slučaju odgovorili su iz ambasade Francuske u Bosni i Hercegovini.\nIstiču da ambasada Francuske u Bosni i Hercegovini nije bila obaviještena o dolasku ove delegacije. Konstatuju i da aktivnosti parlamentaraca ne obavezuju ni na koji način francusku vladu.\n“Francuska poštuje vladavinu prava u Bosni i Hercegovini i podsjeća da je Ustavni sud Bosne i Hercegovine u svojoj odluci od 29. marta 2019. potvrdio neustavnost zakona o ovom prazniku”, naglašeno je u odgovoru za N1 iz ambasade Francuske u BiH.\nMeđu prisutnima u Banjaluci bio je i Andrea Kotorac, francuski političar srpskog porijekla, saradnik europoslanika Herve Juvina u EP i nosilac liste Nacionalnog okupljanja, stranke Marin le Pen. Na svom Twitter profilu optužbe zbog dolaska u Banjaluku na obilježavanje Dana RS kojeg je Ustavni sud proglasio nestavnim, nazvao je glupima.\n“U Bosni i Hercegovini smo zbog sastanka sa političkim liderima i da podsjetimo na našu privrženost miru i poštivanju identiteta naroda”, napisao je Kotorac.\nPodsjetimo, Nathalie Loiseau, bivša savjetnica Emmanuela Macrona i ministrica za vanjske poslove u Vladi Francuske, a sadašnja zastupnica u Evropskom parlamentu, osudila je podršku koju zastupnici stranke Le Pen daju Miloradu Dodiku.\nOznačeno Ambasada Francuske u BiHtzv. dan RS\nOno što su rekli, ispoštovali su, bh. dijaspora na nogama, pogledajte prve snimke sa protesta…\nŠta se to događa sa Senadom Hadžifejzovićem? Ljudi su zabrinuti…


Home / VESTI / Vesti iz EPuS-a / SISTEMSKI PREDUSLOVI OSNAŽIVANJA ŽENSKOG PREDUZETNIŠTVA U SRBIJI\nEkonomsko-poslovni forum Evropskog pokreta u Srbiji i Forum za razvoj preduzetništva žena, organizovali su u četvrtak 22. oktobra 2015. godine u Privrednoj komori Srbije, panel diskusiju „Sistemski preduslovi osnaživanja ženskog preduzetništva u Srbiji“. Razvoj preduzetništva žena dobija naročito na značaju u kontekstu razmatranja razvojne strategije Srbije u narednih 20 godina. Problemi sa kojima se žensko preduzetništvo u Srbiji suočava zajednički su za mnoge oblasti privrednog života: od parafiskalnih nameta, preko nedostatka jasne strategije i podsticaja za razvoj preduzetništva uopšte, do ekonomske politike zemlje koja se čini da favorizuje velike na štetu malih.\nCilj skupa bio je da se pokrene debata o načinima poboljšanja uslova za razvoj preduzetništva žena. Prepoznati su različiti akteri koji bi pomogli osnaživanju preduzetništva među ženama sa ciljem doprinosa razvoju zemlji. Među njima su država, obrazovne institucije, organizacije civilnog društva, međunarodna zajednica pa i sami preduzetnici/e koji bi svojim savetima i mentorskim radom mogli dodatno da doprinesu promociji preduzetničkog duha u Srbiji.\nOlivera Popović, predsednica Udruženja poslovnih žena, predstavila je zaključke istraživanja o položaju ženskog preduzetništva u Srbiji iz 2012. godine sa naglaskom na korake koje bi valjalo ispuniti kako bi se položaj žena preduzetnica popravio. U istraživanju je rečeno kako ženska preduzeća nisu dovoljno konkurentna i inovativna kao i da su izostali neophodni institucionalni programi podrške. Takav nedostatak privreda naše zemlje beleži i danas. Takođe je naglašeno je kako žene nisu adekvatno društveno podržane kako bi stvorile balans između porodičnog i profesionalnog angažmana, iako su neki pomaci u tom domenu učinjeni.\nPredsednica Udruženja poslovnih konsultanata, Sanja Nikolin, iznela je podatak da gotovo 90 odsto srpske privrede čine mikro preduzeća, a većina podsticajnih mera usmerena su na velike investitore, a ne na ta preduzeća. Ona je rekla da je u Srbiji registrovano 93.150 preduzeća od čega su 81.327 mikro preduzeća, čiji su vlasnici uglavnom žene. Prema njenom mišljenju, potrebno je javne politike više usmeriti na potrebe razvoja mikro preduzeća, jer su upravo ta preduzeća ona koja obuhvataju najveći deo naše privrede. Jedna od preporuka jeste i da se Fond za inovativnu delatnost podstakne da počne da prati i podržava društvene inovacije, a ne samo inovacije u proizvodnji.\nNataša Kecman, direktorka Centra za usluge i posredovanje Privredne komore Srbije, predstavila se moguće izvore finansiranja malih i srednjih preduzeća, s naglaskom da je od svih opcija još uvek najprisutnije zaduživanje kroz kredite. Ona je predstavila portal „Poslovanje“ Privredne komore Srbije, kao koristan alat preduzetnicima da prikupe potrebne informacije i olakšaju svoje poslovanje.\nKatarina Obradović Jovanović iz Ministarstva privrede, govorila je o trenutnoj situaciji u vezi sa podsticajnim merama za preduzetništvo žena u kontekstu fiskalne konsolidacije, kao i o pripremi Zakona o mikrokreditiranju koji bi u velikoj meri olakšao poslovanje mikro i malih preduzeća.\nPrisutni su zaključili da su tekuće aktivnosti u vezi sa je reformom javne uprave dobra okolnost za proces zagovaranja predloga rešenja politika i mera u vezi sa razvojem i unapređenjem preduzetništva. U tom okviru jedan od najvažnijih preduslova za razvoj preduzetništva jeste i horizontalno povezivanje nadležnih ministarstava, srodnih strategija, kao i povezivanje nauke sa privredom uopšteno. S tim u vezi, naglašena je i važnost uvođenja preduzetničkog učenja u obrazovni sistem Srbije.


Kako ubiti neporecivu istinu - Nedelja - Dnevni list Danas\nPočetna » Nedelja » Kako ubiti neporecivu istinu\nProšlo je 25 godina od genocida u Srebrenici. Za genocid i druge zločine dosad je osuđeno 47 osoba, uključujući pet kazni doživotnog zatvora – Radovanu Karadžiću, Zdravku Tolimiru, Ljubiši Beari, Vujadinu Popoviću i Ratku Mladiću, nepravosnažno.\n2Piše: Vesna Ninković 11. jula 2020. 18.56 Izmenjeno: 18.57\nSkupština Srbije usvojila je 2010. Deklaraciju o osudi zločina u Srebrenici…\nTo je neporeciva istina. I ne može se prekrajati bilo kakvim ubogojadnim prebrojavanjima i neljudskobednim rečima-izlučevinama… Te tako ni konstantnim ponavljanjem da nije reč o genocidu već o zločinu.\nU februaru ove godine Milorad Dodik rekao je da se se na slučaju podizanja optužnice za zločine u Srebrenici protiv generala Milomira Savčića vidi da je Sud BiH „nametnut da bi isključivo presuđivao Srbima za ratne zločine… Srebrenica je ozbiljna podvala Bošnjaka i dela međunarodne zajednice… Tu nema istine. Za Srebrenicu treba jedan valjan istorijski, veoma neprikosnoven i nesporan krug ljudi, komisija koja bi mogla da utvrdi stradanja svih u to vreme – i Bošnjaka i Srba u tom regionu“, rekao je on.\nUz to, da „slučaj Srebrenice treba ostaviti pokoljenjima kao raščišćenu stvar, a ne da se na bazi iluzija o Srebrenici prave nove iluzije“.\nAleksandar Vučić 2017. je rekao „da niko ne dovodi u pitanje težinu zločina u Srebrenici“, ali da mu nije jasno „zašto se insistira na pravnoj kvalifikaciji da je to bio genocid… Pravna kvalifikacija nema veze s tim šta neko oseća povodom zločina u Srebrenici i razumevanjem šta se tamo dogodilo“.\nUz to, reče „da se sve vreme govori o nečemu što treba da ima pravnu posledicu. Niko nikad ne umanjuje težinu zločina, težinu užasnih stvari koji su se dogodile u Srebrenici, što je mnogo važnije.\nOvde se postavlja pitanje Srbima, a s druge strane, šta je to zbog čega neko želi pravnu kvalifikaciju“, reče pravnik bez dana radnog staža.\nUvek valja ponoviti i ove njegove reči izgovorene 1995: „Pa vi bombardujte, ubijte jednog Srbina, mi ćemo stotinu Muslimana, pa da vidimo sme li međunarodna zajednica ili bilo ko drugi da udari na srpske položaje, može li se tako ponašati sa srpskim narodom“.\nMnogo godina kasnije objasnio je da je to izvučeno iz konteksta, te da sada misli drugačije: „Ali sam svakako govorio i druge, brojne stvari, za koje sam u tom trenutku mislio da su dobre, a koje sasvim sigurno ne bih danas ponovio“.\nČetiri godine nakon odlaska u Potočare i napada na njega, izjavio je „da mu nije potrebno objašnjenje Bošnjaka za incident u Potočarima, da su od objašnjenja važniji mir i dobri odnosi sa BiH, te poručio da ni tada nije spustio glavu jer je spušta samo kad on to hoće i gde hoće“. Uz to, da je pognuo glavu „samo kad je položio cveće“. Izgovori, ne mogavši da odoli samom sebi.\nIzgovori i da, opet njemu, „nije potrebno objašnjenje za to što se dogodilo u Potočarima, jer je mnogo važnije od toga da sačuvamo mir i dobre odnose sa BiH“.\nI kad smo već god dobrih odnosa sa BiH, Ministarstvo spoljnih poslova Srbije, tu pre neki dan, odbilo je pomoć BiH Novom Pazaru, žestoko napadnutom koronom: „Mi svakog dana šaljemo po milion evra. A ovi u Bosni kažu – ne, mi ćemo 50.000 evra, odmah se to pošalje, mi ćemo da pomognemo. Ajde bre, moram da slušama svakojake uvrede na račun naše zemlje. Golema grbina, mogu da izdržim sve lične napade ali neću da pustim da nam državu uništavaju i urušavanju spolja i iznutra zato što misle da imaju pravo“.\nI „da se svi dogovaraju oko toga zato što im smeta snažna Srbija. Zato što im smeta Srbija u kojoj je mir i stabilnost. Nikome neću dozvoliti da uruši mir i stabilnost, u Pazaru, niti bilo gde u našoj zemlji“, reče predsednik države. Kako je korona, „verovali ili ne“, jača i od njega, biće da se, ipak, poklonu neće gledati u zube.\nBila sam sa Ženama u crnom nekoliku puta u Memorijalnom centru. Odurni zadah smrti mogao se osetiti i posle mnogo godina. Granična policija Republike srpske, 2002, nije dozvolila, gotovo rigidno, ni da uđemo u RS.\nŽene u crnom tužile su Dragana Vučićevića za tekst Žene u crnom najveći strani plaćenici, objavljen 2016. Odbijeno na sudu, završiće u Strazburu. Evo šta je na sudu izgovorio Vučićević: „Žene u crnom su antisrpska organizacija – to je opšte mesto, kao što je danas 8. mart… One optužuju Srbiju za genocid, zalažu se za to da se Srbija osudi za genocid u Srebrenici… One su za to dobile ogromne donacije od stranaca i to nije uvreda, nego konstatacija činjenica… One su od svih stranih plaćenika dobile najviše, iako je dobijanje donacija u skladu sa zakonom… Njihov glavni i jedini posao je da optužuju Srbiju za navodni genocid u Srebrenici… Njihova osnovna delatnost, i gotovo jedini posao jeste da izmisle genocide…“\nPostavite sebi pitanje da li biste se na sudu, optuženi da ste ubili čoveka, branili rekavši da ste pucali u njega, da se žrtva ne bi mučila? A to bi se zasigurno dogodilo da ste je bezumno ubadali nožem. Fakat je – ne bi to bio vaš izbor, sem ukoliko vaša odbrana i poslednji dani počivaju u vašem poremećenom stanju. Sve sa advokatom, ili više njih i saslužiteljima u istom stanju, koji su iz nedokučivih razloga procenili da tu nema ništa upitno.\n11. jula 2020. u 23.00\nSrbi „insistiraju da je to bio težak zločin, ali ne i genocid“ rekoše oni koji insistiraju da je to bio genocid. Postoji definicija genocida, zna se šta ona znači, znaju se činjenice u vezi Srebrenice, niko ne poriče da su žene i deca pušteni, i sve je jasno, sem onima koji zaista ili primaju novac da ponavljaju papagajsku priču, ili su zastranili sa mozgm, naukom, činjenicama, ili su najkraće rečeno – zlonamerni.\nZla namera i krvavi dolar.. I nadjes kolko zelis pisaca tumača hroničara događaja koji niko od njih nije ni čuo ni video.. zapad izazvao raspad juge i verski rat i mora da nađe krivca za sopstvene zločine ubijanja civila iz vazduha a ništa lakše od sake dolara dati gladnima. Srbija kao posle 2.rata čuti o svojim žrtvama i ponavlja grešku jer je medijski rat postao dnevna pojava… ne sme da se čuti nikako.. svaka laž ponovljena dovoljan broj puta postaje virtuelna istina… čitaoci medija primaju informacije bez analize jer su zatrpani količinom a to zlikovci znaju i rade.


Humanim delom obeležen Svetski dan borbe protiv siromaštva u Zrenjaninu\nU okviru obeležavanja meseca solidarnosti, članovi i volonteri Crvenog krsta Zrenjanin svake godine skreću posebnu pažnju na Svetski dan hrane i Svetski dan borbe protiv siromaštva. Ovogodišnji moto obeležavanja je „Udruženi sa najsiromašnijima, gradimo inkluzivni svet univerzalnog poštovanja ljudskih prava i dostojanstva”.\nPrema rečima sekretarke Crvenog krsta Zrenjanin, Aleksandre Tanasijević, program „Narodna kuhinja“ je najvidljiviji i najdirektniji program ublaživanja siromaštva i pomoći licima u stanju socijalne potrebe. Zahvaljujući dobrim ljudima i savesnim kompanijama, volonteri Crvenog krsta su korisnicima Narodne kuhinje, pored svakodnevnih toplih obroka, podelili dodatne količine namirnica.\n-Pored 250 korisnika, još 340 porodica je zbrinuto mesečnim paketima hrane. Podrškom Ministarstva za rad, zapošljavanje i socijalna pitanja, a u saradnji sa Crvenim krstom Srbije, nedavno smo imali priliku da podelimo još 230 porodičnih paketa hrane i higijenskih proizvoda kako u gradu, tako i u naseljenim mestima. U pitanju su osobe, koje nisu obuhvaćene programom Narodne kuhinje – istakla je Tanasijević.\nVolonteri Crvenog krsta Zrenjanin podelili pakete…\nTagovi:crveni krst zrenjanin, humano delo, svetski dan borbe protiv siromastva, svetski dan hrane, volonteri crvenog krsta, zrenjanin


Narodna stranka: Stefanović mora hitno da bude smenjen zbog desetina nerešenih ubistava – NovostiDana.rs\nNarodna stranka saopštila je danas da zahteva hitnu smenu ministar unutrašnjih poslova Nebojše Stefanovića, jer osim što ne radi svoj posao, on štiti kriminalce bliske vlasti stvarajući najopasniji tip takozvanih mafijaša sa policijskom značkom.“Pitamo Stefanovića da li je istina da neka službena lica iz njegovog ličnog okruženja u policiji, koja su na visokim položajima u sistemu javne bezbednosti, imaju direktne i neposredne veze sa klanovima umešanim u ubistva, o čemu su mediji u Srbiji pisali više puta?“, upitali su iz Narodne stranke.\nKako navode, Stefanović se u danu ubistva advokata Dragoslava Ognjanovića hvalio uspesima MUP-a, a godinama prećutkuje da je po istraživanju Mercera iz 2016. godine Beograd na drugom mestu najnebezbednijih gradova Evrope, posle Kijeva, gde je besneo rat, a po indeksu nebezbednosti kojim se meri stepen korupcije, kriminala i unutrašnje stabilnosti.\n„Gradjani opravdano strahuju jer im bezbednost zavisi od ministra unutrašnjih poslova kome je to prvo radno mesto, keramičara na mestu direktora BIA, starlete koja upravlja kriminalističkom policijom i ministra odbrane koji se prvenstveno bavi slavljenjem lika i dela svog partijskog šefa i urušavanjem odnosa sa susednim državama“, navodi se u saopštenju Narodne stranke.\nStanje je kako ističu, lošije nego devedesetih godina, kada su ubistva usred dana bila redovna pojava, a ubistvo Ognjanovića jasno pokazuje da mafijaški obračuni u Beogradu nisu prošlost već krvava sadašnjost.\n„Ministar unutrašnjih poslova koji nije u stanju da obezbedi pravo na život svojim gradjanima i garantuje bezbednost u državi, mora hitno da ode sa te funkcije“, ističu iz te stranke.\nOni navode i da je ubistvo poznatog beogradskog advokata Dragoslava Ognjanovića poslednje u nizu od 80 ubistava sa odlikama mafijaških likvidacija od 2012. godine, od kojih je rešeno tek šest.


Odložen koncert grupe „Spectrum“ u Nišu - Far\nKoncert bugarske vokalne grupe „Spectrum“ najavljen za sutra 22. decembra u Narodnom pozorištu u Nišu, zbog Dana žalosti u tom gradu odlaže se do daljnjeg. O novom terminu zainteresovani će biti obavešteni preko porala “Far”.\nUz izraze najdubljeg saučešća građanima Niša, zbog današnje teške nesreće kod Donjeg Međurova, Nikolaj Kolev konzul Bugarske u tom gradu, rekao je da će precizan datum novog koncerta biti poznat tek kada se usaglasi sa rasporedom niškog Narodnog pozorišta i grupe “Spektrum”.\nGrupa „Spectrum“ je jedina bugarska vokalna grupa čiji repertoar kombinuje pop i džez sa polifonim obradama narodnih pesama bez instrumentalne pratnje (takozvano a capella pevanje).\nNjihov koncert u Nišu je plod saradnje Centralne opštine Sofija, Direkcije „Kultura“ i Generalnog konzulata Bugarske u Nišu i trebalo je da bude Božićni i Novogodišnji poklon Nišlijama.\nPraznik folklora i tradicije Srbije i Bugarske u Nišu С великолепен концерт и редица прояви КИЦ „Цариброд“ отбеляза 20 годишен юбилей Празничен концерт на LE CONTESSE QUATTRO на 22-ри декември в Ниш Николай Колев: „Спортът създава силни личности“\nБългарияГенерално консулствоконцертНароден театърНиколай КолевНишСпектрум\nGeneralni konzul Republike Bugarske Edvin Sugarev podelio novogodišnje paketiće deci iz centra „Mara“ u Nišu


SDA: Za predvodnika velikozločinačke politike u BIH 40 godina zatvora nije dovoljno – Minber\nožu. 28, 2016 at 3:55 pm\nadmin 6 godina ago 731 views\nPresudom Haškog tribunala kojom je ratni zločinac Radovan Karadžić osuđen na 40 godina zatvora pravda je djelomično zadovoljena.\nRadovan Karadžić je jedan od najodgovornijih ljudi za zločine koje su vojne i paravojne formacije bosanskih Srba počinile u BiH. Iako je danas utvrđena odgovornost predvodnika najužasnijih zločina koji su se desili na ovim prostorima, očekivali smo da će Haški tribunal izreći najstrožiju zatvorsku kaznu ovom ratnom zločincu.\nOva odluka Haškog tribunala treba doprinijeti stabilizaciji prilika i unapređenju odnosa kako u BiH, tako i u regionu. Bosna i Hercegovina treba ići putem reformi, jačanja ekonomije, priključenja euroatlantskim integracijama, osiguranja ravnopravnosti svih građana na cijeloj njenoj teritoriji, saopćeno je iz SDA.


Talić zatvorio”Omnibus mladih dramaturga” - Glas Srpske\nTalić zatvorio”Omnibus mladih dramaturga”\nSrna 21.09.2020 22:23\nBANjALUKA - Predsjednik Skupštine grada Banjaluka Zoran Talić večeras je u Studentskom pozorištu u ovom gradu zatvorio manifestaciju “Omnibus mladih dramaturga iz EU i BiH”, projekat koji je finansirala Delegacija EU u BiH.\n“Za svaku pohvalu je što kreativni rad i stvaralačka energija mladih i svih okupljenih oko Banjalučkog studentskog pozorišta ne posustaju ni u teškim uslovima, ni u vrijeme virusa korona. Oni su predanim radom u kontinuitetu osmislili višestruko značajan projekat koji je okupio 135 mladih dramaturga iz EU i BiH”, istakao je Talić.\nOn je naglasio da je dragocjeno što su mladi stvaraoci u okviru ovog projekta dobili priliku da ispolje kreativnost, ali i da prošire znanja, učeći od profesionalnih režisera, glumaca, scenografa.\nU okviru projekta “Omnibus” značajan je rad na adaptaciji prostora Podrum scene Studentskog pozorišta.\nTalić je podsjetio da je Podrum scena postala ne samo središte okupljanja mladih stvaralaca, nego i prilika za kamerne sadržaje, večeri poezije, revije filmova i mini koncerte što je publika u proteklom periodu imala priliku da vidi.\nRežiser i magistar dramaturgije Aleksandar Pejaković, koji je na čelu projektnog tima, istakao je sinergiju konzorcijuma Banjalučkog studentskog pozorišta i Međunarodne organizacije “Ap elektronik”, koji su zajedno organizovali i osmislili projekat.\n“Prezadovoljni smo odjecima žOmnibusa mladih dramaturga iz EU i BiH”, kako unutar BiH, tako i u Evropi. Svi učesnici projekta imaju referencu koja će im sigurno pomoći u budućem radu. Od 21. februara do 21. septembra realizovali smo 27 radionica i 27 repriza uz 3.000 gledalaca”, naveo je Pejaković.\nCilj ovog po mnogo čemu značajnog projekta za mlade dramaturge i za pozorišnu scenu uopšte jeste povezivanje studenata, publike, te institucija kulture i medija s ciljem promovisanja kulturnog stvaralaštva mladih dramaturga iz EU i BiH.


Predstavljena inicijativa “Uposlimo 1.000 žena u ruralnim područjima” : Inkluzija\nPredstavljena inicijativa “Uposlimo 1.000 žena u ruralnim područjima”\nPotpredsednik Vlade Republike Srbije i predsednik Koordinacionog tela za rodnu ravnopravnost Zorana Mihajlović 13. juna je predstavila inicijativu „Uposlimo 1.000 žena u ruralnim područjima“, koju to koordinaciono telo realizuje u saradnji sa Etno mrežom i NALED-om.\nMihajlović je, podsetivši na nepovoljan položaj žena na selu, navela da ovom inicijativom Koordinaciono telo za rodnu ravnopravnost želi da doprinese smanjenju siromaštva, ekonomskom osnaživanju i afirmaciji uloge žena u lokalnoj zajednici i ruralnoj ekonomiji.\nOna je ukazala na to da, vrednujući rad žena na selu, svim zvaničnicima sa kojima se sastaje kao potpredsednik Vlade poklanja upravo tradicionalne srpske proizvode koje izrađuju te žene.\nPrema njenim rečima, više od 50 odsto radno sposobnih žena na selu je formalno nezaposleno, 3 od 4 žene rade bez plate, 60 odsto njih nema pravo na penziju, a samo 12 odsto su vlasnice imovine.\nTime one predstavljaju zanemareni potencijal za društveni i privredni razvoj, istakla je Mihajlović, uputivši poziv svim društveno odgovornim kompanijama, javnim preduzećima i institucijama da se odazovu ovoj inicijativi i pomognu stvaranju boljih uslova za žene na selu.\nObaveza i odgovornost svih nas jeste da stvorimo uslove da žene na selu rade i da taj rad bude vrednovan. One ne traže milostinju i donacije, one su vredne i na taj način, čuvajući srpsku tradiciju, mogu da pospeše privredni rast zemlje, zaključila je ona.\nNa svečanosti u Skupštini grada Beograda predstavljena je internet stranica www.1000zena.rs, koja sadrži informacije o najlepšim rukotvorinama iz svih krajeva Srbije i predmetima izrađenim od prirodnih materijala starim tehnikama, kao što su vez i zlatovez, necanje, pustovanje, tkanje i heklanje.\nNa sajtu je počeo da otkucava i „Sat zapošljavanja“, brojač koji će pratiti koliko je žena uposleno.\nPredsednik Etno mreže i izvršni direktor NALED-a Violeta Jovanović izjavila je da je želja ovih organizacija da u narednih godinu dana obezbede posao za 1.000 žena u trajanju od najmanje tri meseca.\nDa bi jedna žena bila uposlena na ovaj način i ostvarila dodatne prihode za svoje domaćinstvo, potrebno je da proizvede i proda 14 rukotvorina srednje složenosti (oko 40 sati rada), tako da pozivamo društveno odgovorne organizacije da se priključe i podrže naših 1.000 žena, poručila je Jovanović.\nInicijativu su podržali ambasador Norveške u Srbiji Arne Sanes Bjornstad, generalni direktor kompanije CRH Frederik Obe i drugi predstavnici poslovne zajednice, institucija i diplomatskog kora.\nBjornstad je podsetio na to da su žene generalno, a posebno one u ruralnim područjima, često ekonomski marginalizovane i sputavane društvenim očekivanjima i porodičnim obrascima ponašanja.\nMeđutim, kako je dodao, iz istih razloga postoji i tendencija da ove žene nauče tradicionalne veštine, koje predstavljaju veliki potencijal za ekonomski razvoj.\nProjekat „1.000 žena“ predstavlja savršeni plan za dalji razvoj ovih tradicionalnih veština, koji će u isto vreme obezbediti ženama u ruralnim područjima i njihovim porodicama, kao i lokalnim zajednicama, dodatne prihode, istakao je ambasador Norveške.\nPiše: Vukašin Kolarević (Blog o socijalnom uključivanju) Korona virus prouzrokovao je brojna prilagođavanja u poslovnom…\nCentar za prava deteta pokrenuo platformu „Roditeljstvo se uči”\nCentar za prava deteta pokrenuo je digitalnu platformu „Roditeljstvo se uči”, namenjenu svim zainteresovanim roditeljima…\nObjavljen Vodič za javne nabavke u oblasti socijalne zaštite\nStalna konferencija gradova i opština (SKGO) nedavno je objavila Vodič za javne nabavke u oblasti…\nJavni poziv za podršku odgovoru na posledice kovida 19 u podstandardnim romskim naseljima (rok: 26.2.2021)\nUz podršku Vlade Švajcarske, program Swiss PRO će kroz novi javni poziv podržati 10 lokalnih…


Tramp popunjava kabinet, kontroverza zbog Tajvana\nPredsednica Tajvana Cai Ing-ven, novoizabrani predsednik SAD Donald Tramp i kineski predsednik Ši Đinping\nNovoizabrani američki predsjednik Donald Tramp nastavlja da popunjava svoj budući kabinet, dok se istovremeno suočava sa kontroverzom posle telefonskog razgovora sa predsjednicom Tajvana, koji je izazavao kritike kineskih zvaničnika.\nTramp je popunio još jedan položaj u novoj administraciji – za sekretara za stambena pitanja i urbani razvoj imenovao je svog bivšeg političkog rivala, a kasnije bliskog saradnika neurohirurga Bena Karsona.\n“Riječ je o timu koji će Ameriku ponovo učiniti snažnom i prosperitetnom”, poručuje novoizabrani potrpedsednik Majk Pens.\nMeđutim, ključna pozicija državnog sekretara još je upražnjena. Potraga za nasljednikom Džona Kerija je proširena nakon što Trampovi sastanci sa četiri glavna kandidata nisu rezultirali odlukom.\nPrema navodima američkih medija, Tramp trenutno razmatra čak devet kandidata među kojima je osim Mita Romnija, Rudija Đulijanija, senatora Boba Korkera i Dejvida Petreusa, i bivši ambasador u Kini Džon Hantsmen – kojeg je postavio predsjednik Barak Obama.\n“Donald Tramp je predsjednik koji želi da razmotri najbolje kandidate, bez obzira na to odakle dolaze i bez obzira na njihove prošle sporove s nama”, ističe Rajns Pribus, šef Trampovog kabineta.\nJedno od najznačajnijih pitanja s kojim bi novi državni sekretar mogao da se suoči su odnosi sa Kinom. Trampova odluka da ignoriše američki diplomatski protokol i razgovara telefonom sa predsjednicom Tajvana, s kojim Vašington nema zvanične diplomatske odnose od 1979. godine, izazvala je uzdržane kiritike zvaničnika u Pekingu.\nPojedini su se zapitali i da li novoizabrani predsjednik planira da izmijeni američki stav prema politici “jedinstvene Kine”, koja isključuje zvanično prizanje Tajvana.\n“Riječ je o jeftinom triku koji je napravio Tajvan. To neće promijeniti međunarodne temelje politike ‘jedinstvene Kine’. Neće promijeniti politiku ‘jedinstvene Kine’ koju su Sjedinjene Države godinama poštovale”, ocenio je Van Ji, kineski ministar inostranih poslova.\nTrampov tim ocijenio je da je kontroverza preuveličana.\n“Malo mi je čudno da predsjednik Obama može da uspostavi kontakt sa diktatorom ubicom na Kubi prošle godine i da ga svi pozdravljaju kao heroja zbog toga, a da je kontroverzno to što novoizabrani predsjednik primi kurtoazni poziv od demokratski izabrane liderke Tajvana”, kazao je potpredsednik Pens.\nMeđutim, on nije osporio navode da nova američka administracija planira da zauzme oštriji stav prema Kini u pogledu trgovine i drugih pitanja, što je potvrdio i sam Tramp, koji je na Tviteru oštro odgovorio na kritike iz Pekinga.\n“Da li nas je Kina pitala da li je u redu to što devalvira svoju valutu i nameće velike carine našim proizvodima koji ulaze u zemlju ili da sagradi ogromni vojni kompleks u sred Južnog kineskog mora? Nije”, tvitovao je budući američki lider, koji je i tokom predizborne kampanje otvoreno kritikovao Kinu.\n“Imamo trgovinski deficit sa Kinom od 500 milijardi dolara. Ne možemo i dalje da dozvoljavamo Kini da krade našu zemlju. Riječ je o najvećoj krađi u istoriji svijeta”.\nSjedinjene Države i Tajvan već decenijama sarađuju u vojnoj oblasti, bez obzira na to što nemaju zvanične diplomatske odnose. Da li Tramp namjerava da proširi granice te saradnje u okviru obećanja da će biti oštriji prema Kini, ostaće misterija do njegovog preuizimanja položaja narednog mjeseca.\nTrump se u međuvremenu sastao i sa bivšim potpredsednikom SAD Alom Gorom, koji je rekao da je imao produktivan sastanak sa novoizabranim predsednikom.\nGor, koji je vodeći aktivista za suzbijanje posledica klimatskih promena, ocenio je da je razgovor bio "iskreno traganje za zajedničkim jezikom". Tramp je više puta govorio da su navodi da ljudi doprinose klimatskim promenama prevara, ali je nedavno saopštio da je otvoren za mogućnost poštovanja odredbi Pariskog klimatskog sporazuma, koji je stupio na snagu pre mesec dana.


Javnobeležnička komora Srbije - Reagovanje - demanti za Blic - 06.06.2019.\nRingier Ahel Springer d.o.o.\nŽorža Klemensa 16\nZa glavnog i odgovornog urednika\nU izdanju od 06. juna 2019. godine, na stranama 1, 28 i 29 objavili ste tekst pod naslovom „Prijava za iznudu protiv prvog notara Srbije“ autorke Miroslave Brkić. Navedenim tekstom grubo ste prekršili članove 73 i 74 Zakona o informisanju i medijima.\nMolimo Vas da, u skladu sa XIII glavom Zakona o javnom informisanju i medijima Republike Srbije i članovima 83, 84. i 85. i Kodeksom novinara, u sledećem broju štampanog izdanja dnevnika „Blic“ objavite našu Reakciju u celosti, dajući joj jednak prostor i poziciju, kao i današnjem tekstu, u skladu sa Članom 96 Zakona.\nPredsednik Javnobeležničke komore Srbije\nNeosnovani napadi na javnog beležnika Srbislava Cvejića\nJavni beležnik Srbislav Cvejić, predsednik Javnobeležničke komore Srbije, postupa u svakom trenutku u skladu sa zakonima, kao i sa strogim pravilima javnobeležničke profesije. Neosnovanim medijskim napadom, u izdanju lista „Blic“ od četvrtka, narušavate ugled javnog beležnika Srbislava Cvejića, a istovremeno i ugled svih ostalih javnih beležnika, koji bi u istim okolnostima postupili na identičan način.\nNetačni su i zlonamerni navodi i optužbe na račun Srbislava Cvejića, a ističemo i da dolaze iz jednostranog izvora, pošto se Blic nije potrudio da pre objavljivanja stupi u kontakt sa Srbislavom Cvejićem, ili bilo kojim članom Javnobeležničke komore, što je svakako obaveza objektivnog medija i novinara.\nU prvom delu teksta navodite da je protiv Srbislava Cvejića podneta krivična prijava u vezi sa slučajem overe Ugovora o regulisanju prava i obaveza, u maju 2018. godine, između lica koja su htela da reše svoje sporne odnose. I to je jedini tačan podatak u celom tekstu. U nadnaslovu navodite da je Više tužilaštvo u Beogradu naredilo istragu, što nije istina. Da je i to netačan navod, vidi se i u samom tekstu gde pišete da se „ovaj predmet trenutno nalazi na proveri u beogradskoj policiji“, što nema isto značenje kao pokretanje istrage. U nameri da u javnosti razjasnimo slučaj, dodajemo da Cvejić u vreme overe ugovora nije bio u javnobeležničkoj kancelariji, već je obavljao poslove državnog sekretara u Ministarstvu za rad, boračka i socijalna pitanja. Ističemo da je njegova pomoćnica, tada u svojstvu zamenika, postupila u skladu sa zakonom i pravilima javnobeležničke struke, i ni na koji način se nije ogrešila o bilo koji zakon. Tim ugovorom druge strane učesnice obavezale su se da protiv tog građanina povuku nekoliko tužbi i krivičnih prijava. Između ostalog, osnov za takvo njihovo regulisanje odnosa je i presuda Vrhovnog kasacionog suda. Založna izjava je upravo data od strane trećeg lica, potpisnika ugovora o regulisanju međusobnih odnosa, kojom treće lice zalaže svoju nepokretnost u korist lica koje ima potraživanje prema tom istom građaninu.\nŠto se tiče overe ugovora, koje po rečima anonimnog građanina, Cvejić nije hteo da overi, za nepokretnosti koje su prodate na licitaciji, moramo da istaknemo da je Cvejić, kao i uvek, postupao u skladu sa zakonom. Navedene ugovore Cvejić nije overio, jer firma koja je u postupku reorganizacije nije imala saglasnost odbora poverilaca za otuđenje tih nepokretnosti. Upravo, postupanjem na ovakav način, Cvejić je zaštitio kupce tih nepokretnosti, da ne bi u postupku po tužbi odbora poverilaca te firme, ostali i bez novca i bez nepokretnosti. U vezi sa ovim slučajem, posebno napominjem da je stranka podnela zahtev za overu ugovra; da je javni beležnik u skladu sa zakonom doneo rešenje kojim odbija kao neosnovan zahtev za solemnizaciju ugovora; da je povodom donetog rešenja o odbijanju vođen i postupak pred Prvim osnovnim sudom u Beogradu i Višem sudu u Beogradu, te da su u postupku po pravnom leku navedeni sudovi odbili prigovor, odnosno žalbu podnosioca i potvrdili rešenje javnog beležnika. Sve napred navedeno dokazuje ispravnost odluke i postunje javnog beležnika Srbislava Cvejića.\nNapominjemo i da nema nikakvog razloga za strah bilo kog građanina u vezi sa bilo kojim postupkom vođenim pred javnim beležnikom, te da se sve eventualne primedbe na rad javnih beležnika mogu bez ikakvih problema podneti u svakom trenutku. U interesu je javnih beležnika da i građani i nadležni organi razjasne sve nedoumice u vezi sa postupcima. Svi upiti i pritužbe rešavaju se u skladu sa zakonom, u najkraćem roku. Istovremeno, Javnobeležnička komora Srbije ostaje otvorena za medijska pitanja i na njih uvek odgovara u skladu sa svojom nadležnošću.


Na licu mesta: Bolja zaštita ili preseljenje životinja iz Dunavskog parka - Link plus\nNa licu mesta: Bolja zaštita ili preseljenje životinja iz Dunavskog parka\nStradanje labudova u Dunavskom parku u Novom Sadu pokrenulo je niz kritika, predloga, inicijativa, ali i neprimerenih komentara. Još uvek, kada se u javnosti govori o napuštenim psima, i dalje se mešaju uzroci, neposredni povodi i posledice, što zbog neznanja, što zbog loše namere.\nSvedoci smo da životinje najčešće stradaju od ljudske ruke, i da je čovek najveći predator i najveća pretnja životinjama. Ako je činjenica da su labudovi stradali od napuštenih pasa, odgovoran je čovek. Neodgovorni vlasnici koji nekontrolisano razmnožavaju pse pa ih izbacuju na ulicu najodgovorniji su za stradanje labudova.\nNaravno, psi i sami stradaju, ali mogu dovesti do toga da nastrada druga životinja ili čovek.\nS obzirom da postoji ulična populacija pasa i mačaka, predložili smo bolju fizičku zaštitu labudova, pataka i drugih životinja u gradskim parkovima, u skladu sa potrebama divljih životinja u zatočeništvu.\nMeđutim, koleginice i kolege iz drugih organizacija i brojni građani javili su nam se sa primedbom da je bolje da se labudovi ne drže u parkovima ako neprestano stradaju, najčešće od ljudske ruke.\nPokrenuto je prikupljanje potpisa sa zahtevom da se ne nabavlja novi par labudova za Dunavski park, uz inicijativu da se preostale životinje presele na sigurno mesto gde će im biti obezbeđeni adekvatni uslovi života. Podržali smo ovu inicijativu i nastavićemo da zagovaramo rešenje koje će biti najpovoljnije u smislu zaštite i dobrobiti životinja koje ne mogu da predstavljaju ukras gradskih parkova, naročito kada nisu obezbeđeni uslovi zaštite njihove bezbednosti.


Nezakonito blokiran novac hiljada građana – Bankar.me\nNezakonito blokiran novac hiljada građana\nNovember 6, 2014 Članci, MAKRO, SVE VIJESTI Leave a comment\nDa li ste znali da zbog neplaćenog računa za odvoz smeća u iznosu od pedeset eura možete ostati gladni nekoliko dana ako kod kuće nemate dovoljno keša ili ušteđevine? Na osnovu primjene Zakona o izvršenju i obezbjeđenju koji je crnogorski bankarski sektor dočekao nespreman, penzioner može dodatno čekati na podizanje penzije i do sedam dana, a milionerima zbog duga od desetak eura će biti blokiran kompletan novac na računima dok se naplata za odvoz smeća ne sprovede i zaključi slanjem nekoliko dopisa, često poštom, između banke i javnog izvršitelja. Tako je kad donosioci zakona ne sarađuju sa onima koji ih sprovode.\nJedan od najboljih podgoričkih advokata Nikola Martinović je jasan u stavu: “Ovo je nezakonito i neustavno,\ngrađani mogu da tuže Centralnu banku Crne Gore. Samo ona može, kao i kod pravnih lica, da sprovodi sistem prinudne naplate”.\nA tako je izgleda i u Srbiji, gdje postoji odjeljenje za prinudnu naplatu i blokiraju se, odnosno sa računa skidaju samo iznosi u visini duga, potvrdio nam je direktor jedne podgoričke banke koji je radio bankarske poslove u Srbiji.\nOn je, zahtijevajući da zasad ostane anoniman, rekao da je ovo blago rečeno skandal.\nRasteretilo sudove opteretilo građane i banke\nUvođenje javnih izvršilaca u pravni sistem, zamišljeno je kao mehanizam koji će rasteretiti sudove, ali su žrtve postali građani. Takav primjer dogodio se prije nekoliko dana novinaru DN, a vođene tim primjerom, DN su saznale da je haos ove vrste poprimio razmjere epidemije, te da se bankarskom ombudsmanu već žalilo mnogo ljudi.\nNa šalterima banaka posebno su bili bijesni jer dolaze u priliku da penzionerima, sa relativno niskim primanjima moraju da saopšte da ne mogu podići novac dok se procedura ne završi, iako im je dug znatno manji. A procedura traje danima.\nbanke primorane da blokiraju cjelokupan račun\nRade Prelević iz Instituta za finansijsko i kreditno savjetovanje objašnjava da je problem to što se ovi postupci sprovode ručno, jer to povećava mogućnost da dođe do greške. Zbog ovoga je, kako navodi, neophodno da postoji sistemsko softversko rješenje uz pomoć kojeg bi banke mogle da blokiraju onaj iznos sredstava koji se potražuje, a ne čitav bankovni račun.\nPrelević kaže da je Zakon počeo da se primjenjuje prije nego što su se za to stvorili tehnički uslovi, odnosno prije nego što su banke obezbijedile jedinstveno softversko rješenje za centralizaciju, praćenje i ažuriranje podataka na dnevnom nivou.\nIzvršavanje sudskih rješenja za fizička lica je definisano članovima 135 i 136 Zakona o izvršenju i obezbjeđenju.\nU bankama navode da za praćenje naplate po rješenju nemaju tehničkih mogućnosti, dok Centralna banka Crne Gore to radi samo za pravna lica.\nBanke zabrinjava i nemogućnost praćenja osnova priliva na račun dužnika, budući da postoji rizik od pogrešnog unošenja svrhe uplate prilikom unošenja naloga u banci uplatioca.\nOni dodaju da sličan rizik postoji i za prilive koji su izuzeti od prinudne naplate.\nBankarski ombudsman Halil Kalač navodi da su građani upućivali žalbe i raspitivali se kakve su njihove pravne mogućnosti, jer im se blokira cjelokupan iznos na računu, bez obzira kolika su potraživanja.\nOn je pojasnio da nije riječ o problemu između klijenta i banke, niti dugovanju prema banci, već prema drugim subjektima.\n“U zakonu koji reguliše ovu materiju kaže se da se primanja mogu blokirati maksimalno 50 odsto po svim osnovama”, podsjeća Kalač.\nNisu stvoreni uslovi za primjenu zakona\nČlan Odbora za ekonomiju, finansije i budžet Mladen Bojanić ističe da je problem u primjeni zakona, za koju se prije njegovog stupanja na snagu nijesu stvorili tehnički uslovi.\n“Zakon se može donijeti bilo kada, ali je neophodno ostaviti neki rok da se ispune tehnički uslovi. Ovdje je očigledno učinjeno suprotno, zakon je stupio na snagu prije nego što su subjekti koji ga primjenjuju bili spremni za to, a stvoreno je ovakvo stanje koje je neodrživo”, kazao je Bojanić.\nOn ocjenjuje da je situacija sada lošija nego prije donošenja zakona.\nOlga Nikčević iz Centra za zaštitu potrošača naglašava da je riječ o još jednom u nizu primjera donošenja zakona tako što se u nekoj drugoj zemlji uoči nešto funkcionalno, ali bez postavljanja pitanja da li bi to u Crnoj Gori moglo da funkcioniše.\n“Zavodimo red po zapadnom modelu, međutim, tamo je praksa potpuno drugačija. Prepisivanjem zakonskih odrednica iz drugih zemalja i željom da na brzinu mijenjamo stvari, prije nego što se za to steknu uslovi rezultira ovakvim pojavama koje ugrožavaju veliki broj građana, pogotovo one najugroženije”, naglasila je Nikčević.\nPrema njenim riječima, problem je što se prije uvođenja ovakvih mjera građani ne edukuju dovoljno.\nPredsjednik Advokatske komore Zdravko Begović rekao je da je to udruženje Ustavnom sudu dostavilo inicijativu za ocjenu ustavnosti ovog zakona.\n“To što banke blokiranjem računa sputavaju priliv i odliv sredstava svojih klijenata stvara jednu veoma simptomatičnu i neprijatnu situaciju objema stranama. Banke jesu za sada obavezne da postupaju po takvom nalogu, ali je trebalo da se stvore preduslovi da se na kvalitetan način taj zakon primjenjuje”, kazao je Begović.\nOn je izrazio nadu da će u nekoj bližoj budućnosti problem biti riješen, podsjetivši i da je u inicijativi Advokatske komore navedeno i da je sporno što ovo nije povjereno državnom organu, već javnim izvršiteljima koji imaju status fizičkog lica, što uzrokuje dodatne probleme.\nPOJMOVIBijela lista poreskih obveznika blokirana preduzeća Blokirani računi Crna lista poreskih obveznika Lista carinskih dužnika Povećan broj blokiranih računa\nPrevious Marina Bar: Profit 266,6 hiljada eura\nSljedeći Budžetu fali 638 miliona eura


10-01-2019 14:32 Ratni izveštaji Sirija / Irak Svet Planeta Video\nPreko 1.500 militanata iz Nacionalnog oslobodilačkog fronta (NLF), kojeg podržava Turska, napustili su severoistočne oblasti provincije Idlib, javljaju pobunjenički aktivisti preko društvenih medija.\nPrema izveštajima, Nacionalni oslobodilački front je povukao oko 1.700 militanata sa fronta planine Šašaboa i ravnice Al-Gaba nakon što su postigli dogovor sa grupom "Hadžat Tahrir al-Šam" pod vođstvom džihadista.\nTrenutna situacija u sirijskoj provinciji Idlib (Mapa: Southfront)\nSporazum između dve pobunjeničke grupe je postignut nakon što je Hadžat Tahrir al-Šam uspeo da osvoji nekoliko gradova i sela u blizini ravnice Al Gab i planine Šašabo.\nNacionalni oslobodilački front je, kako se izveštava, prebacio svoje trupe iz jugozapadnog Idliba u region Afrin na severozapadu Alepa. Hadžat Tahrir al-Šam sada radi na osvajanju dva velika grada u pokrajini Idlib, koji su trenutno pod kontrolom Nacionalnog oslobodilačkog fronta.\nDva grada, Ariha i Maarat al-Numan, bili su pod kontrolom pobunjeničkih frakcija Nacionalnog oslobodilačkog fronta, ali ih je dvaput oslobodila Sirijska arapska vojska (SAA) 2014. i 2015. godine.\nKurdi nastavljaju uspešno ofanzivu na Eufratu. Više o tome pročitajte OVDE.\nPotpuna ludnica u Idlibu. Još uvek se vode žestoke borbe između zavađenih sunitskih radikalnih islamističkih grupa.


Poseta delegacije Odbora za evropske poslove francuske Nacionalne (...) - La France en Serbie\nNaslovna strana > Francusko-srpski odnosi > Bilateralne posete > Poseta delegacije Odbora za evropske poslove francuske Nacionalne (...)\nPoseta delegacije Odbora za evropske poslove francuske Nacionalne Skupštine [fr]\nDelegacija Odbora za evropske poslove francuske Nacionalne Skupštine, kojom je predsedavala Danijel Oroa, boravila je u Beogradu 2. i 3. marta u zvaničnoj poseti Srbiji. U njenom sastavu bili su Danijel Oroa, iz grupe Ekolo, predsednica Odbora, Kristof Kareš, potpredsednik (SRC), Žoašen Pejo (SRC), Rudi Sales (UDI), Iv Fromion (LR) i Didije Kanten (LR). Parlamentarci su se susreli u Narodnoj Skupštini Republike Srbije sa predsednicom Skupštine, Majom Gojković, kao i sa svojim kolegama iz komisija za evropske integracije i grupe prijateljstva sa Francuskom.\nPrimio ih je i predsednik Vlade, zajedno sa ministarkom za evropske integracije, kao i ministar za spoljne poslove. Bili su na radnom sastanku sa šeficom pregovaračkog tima i direktorkom Kancelarije za evropske integracije. Susreli su se takođe i sa Ombudsmanom kao i sa predstavnicima civilnog društva, štampe i francuske zajednice u Srbiji.\nTokom ovih susreta, parlamentarci su pozdravili napore koje Srbija ulaže u evropske integracije, naročito na polju privrednih reformi, kao i u oblasti pomirenja i saradnje među zemljama regiona Balkana. Podvukli su značaj budućeg otvaranja poglavlja 23 i 24 koji će omogućiti temeljan rad na polju pravne države, i naročito na slobodi štampe, pitanjima nezavisnog sudstva i borbe protiv korupcije. Izrazili su svoju zabrinutost povodom migrantske krize, pozdravivši pristup koji je Srbija imala i postignute napore.\nSastanak g. Žan-Iv Ledrijana sa g. Ivicom Dačićem (20. februar 2018.)\nFrancusko- nemački dan obeležen u Ambasadi\nPoseta senatora Kadika Srbiji


Česi biraju predsjednika, izbori kao referendum – BiGportal.ba\nČesi biraju predsjednika, izbori kao referendum\nViše od osam miliona Čeha izlazi danas popodne i u subotu pre podne na druge direktne predsedničke izbore.\nIzbori su ocenjeni kao svojevrsni referendum da Česi žele da u predsedničkom zamku Hradčani i narednih pet godina ostane Miloš Zeman, predsednik jači nego što mu omogućava Ustav, ali koji poput američkog predsednika Donalda Trampa izaziva do sada najdublje podele u društvu.\nČesi sada u prvom krugu imaju izbor između devet kandidata, među kojima prema predizbornim anketama raspoloženja birača najviše šansi da sa sigurnim favoritom izbora, Zemanom, u eventualni drugi krug 26. i 27. januara uđe naučnik, dugogodišnji predsednik Akademije nauka Češke Jirži Drahoš zagovornik ulaska Češke u Evropsku uniju prve brzine, jezgro dublje integracija i povratka Češke idealima plišane revolucije iz 1989. godine.\n“Reč je o izboru da li će Češka pokušati da se izbori za jaču poziciju u Evropskoj uniji ili će nastaviti sa okretanjem ka Istoku. Za to je naravno vezano pitanje da li će Češka nastaviti da razvija standardnu demokratiju po evropskim standardima ili će se nametnuti demokratija kojom upravljaju oligarhijski interesi”, izjavio je politikolog Danije Kroupa.\n“Glasaću za Zemana zato što smatram da je jedna od najizrazitijih ličnosti naše politike od pada komunista, jaka ličnost koja polarizuje društvo ali pre svega čovek koji ne krade, poštuje datu reč, iza njega stoje rezultati putuje u unutrašnjost. Za razliku od drugih političara ne živi od politike nego za politiku”, podržao je Zemana Babiš.


Savet bezbednosti ipak raspravlja o Kosovu - Nedeljnik\nMinistarstvo spoljnih poslova je saopštilo da će se Dačić založiti za očuvanje redovne dinamike i formata sednica Saveta bezbednosti o radu Unmika, kao i za podršku radu ove misije u nesmanjenom obimu i sa neizmenjenim mandatom\nSavet bezbednosti Ujedinjenih nacija raspravljaće danas o novom tromesečnom izveštaju generalnog sekretara UN o Kosovu, objavljeno je na sajtu UN. Srbiju će predstavljati ministar spoljnih poslova Ivica Dačić.\nKako je navedeno, sednica je zakazana za 21 sat po srednjeevropskom vremenu.\n"Šef srpske diplomatije će izneti ocenu aktuelne situacije na Kosovu, posebno u kontekstu niza provokativnih i jednostranih poteza Prištine u prethodnom periodu i povećanog broja napada na Srbe i njihovu imovinu u pokrajini", navodi se u saopštenju.\nMinistar Dačić je izjavio za Glas Amerike da ga najviše brine natezanje da li će sednice uopšte biti, koje se dešava svaka tri meseca.\nDodao je da Srbiji nije važno koliko se puta godišnje raspravlja o Kosovu, već je prioritet da se takve sednice uopšte održavaju.


DAČIĆ: Očekujem uspešnu nedelju za Srbiju u UN! • HAPPYTV.RS\nPrvi potpredsednik vlade i ministar spoljnih poslova Ivica Dačić najavio je danas u Njujorku brojne diplomatske aktivnosti naše delegacije tokom zasedanja Generalne skupštine Ujedinjenih nacija ove sedmice.\n"Biće ovo veoma naporna nedelja ali ja očekujem i jedna veoma uspesna nedelja za nas iz Srbije naročito za nas koji se bavimo pitanjem Kosova i Metohije", rekao je Dačić.\nOn je rekao da danas počinju aktivnosti na Generalnoj skupštini UN, najvećem multilateralnom skupu na svetu u jednoj godini gde su prisutni svi šefovi države, vlada kao i ministri spoljnih poslova iz celog sveta.\n"To nameće veliki spisak obaveza, čitav niz bilateralnih sastanaka što će biti suština mog boravka ovde na Generalnoj skupštini UNi", rekao je Dačić i dodao da će se danas susresti sa predstavnicima zemljama koje su važne za naš teritorijalni integritet i suverenitet.\nOn je kazao da se sastao sa predsednikom Južnoafričke Republike i najavio susret sa šefovima diplomatije Gane i Samoe.\n"Takođe već smo ugovorili više od 30 bilateralnih sastanaka za ovih nekoliko dana a biće ih i više", rekao je on.\nDačić je prisustvovao sastanku posvećenom svetskom problemu droga, koji organizuju SAD, a predsedavao američki predsednik Donald Tramp.\nOsim toga, kako kaže, počeli su razni prateći događaji poput skupa posvećenom stogodišnjici rođenja Nelsona Mandele odnosno održivom razvoju,.\nNa marginama Generalne skupštine UN biće održan i niz skupova na vezano za regionalno predstavljanje, kao što su susreti koje organizuju visoki komesar Johane Han i visoka predstavnica EU Federika Mogerini, najavio je Dačić.


Malezija potvrdila da je Kim Jong Nam otrovan – Energy Press\n“I drugi uzorci su predmet analize”, kazao je šef malezijske policije Halid Abu Bakar u priopćenju.\nVX je agens bez okusa i mirisa, i po konvenciji o kemijskom oružju njegovo je korištenje nedopustivo “osim u istraživanju, za medicinske i farmaceutske svrhe”.\nMože se proizvesti u tekućini, kao krema ili kao aerosol. Ako ga se koristi u velikim dozama smrtonosan je u roku od 15 minuta, navodi kemijskobiološki centar američke vojske, označivši ovaj agens kao najotrovniji nervni agens u svijetu.\nMalezija je u četvrtak zatražila od Interpola da pokrene alarm kako bi se pronašlo četvero Sjevernokorejaca za koje se sumnja da su uključeni u ubojstvo. Smatra se da iza ubojstva stoji sjevernokorejski vođa, a razlog je kritičnost njegova ubijenog polubrata prema režimu u Pjongjangu.


Banjaluka dobija naučno – tehnološki park | BL Portal\nBanjaluka dobija naučno – tehnološki park\n4. Decembra 2019. 12:25\nGrad Banjaluka priprema projekat novog naučno-tehnološkog parka, koji ne bi bio klasična poslovna zona, već zona novih informacionih tehnologija i kreativnih industrija.\n-Grad ima interes da razvija jednu ovakvu zonu, koja bi bila atraktivna za domaću, prije svega mlađu radnu snagu, da ovdje ostanu, da dobro zarađuju i da rade za bilo koju kompaniju širom svijeta – naglasio je Radojičić.\n-Tu je proširen kapaciet i povećan prostor koji im je na raspolaganju. Međutim, to još nije dovoljno, ukoliko želimo da gledamo strateški. Zato pokrećemo ovaj novi projekat koji vidimo kao izuzetnu razvojnu šansu – naveo je on.\nOn je naglasio da je Grad Banjaluka u svojoj Strategiji razvoja kao jedan od četiri cilja, postavio i razvoj „pametnog grada“, što znači razvoj digitalnih platformi i tehnologija u svim segmentima, od elektronske uprave i administracije, pa do komunalnih usluga, saobraćaja i slično.\n-Već radimo na nizu pojedinačnih projekata, a od 1. januara naredne godine Banjaluka treba da bude u pilot projektu izdavanja elektronske građevinske dozvole. Tu je i cijeli niz rješenja po pojedinim sektorima od automatizovane topalne, pa do novih javnih poziva koji su u toku za moderna rješenja i popravke u regulisanju saobraćaja – zaključio je Radojičić.\nPrva konferencija posvećena digitalnoj transformaciji i konceptu “pametnih gradova” pod nazivom „Forvard“ okupila je preko 300 učesnika, a svečano ju je otvorila predsjednica RS Željka Cvijanović.\nKonferencija “Forvard” održava se u organizaciji Ministarstva za naučnotehnološki razvoj, viosko obrazovanje i informaciono društvo Republike Srpske i Inovacionog centra Banjaluka uz podršku kompanija M:tel i Prointer i generalno medijsko pokroviteljstvo Radio-televizije Republike Srpske.\nOdržan sastanak predsjednika Slovenije sa članovima Predsjedništva BiH: Dogovorena nova inicijativa prema EU


Uređenje izletišta pored izvora mineralne vode\nOsigurana sredstva za prvu fazu radova\nR. Ag. / Avaz.ba 17.07.2020\nRADOVI U ŽEPČU Uređenje izletišta pored izvora mineralne vode\nVraćanje pupularnog izvorišta građanima\nNakon skoro dvije decenije od posljednjih radova na bezuspješnom pokušaju eksploatacije mineralne vode u naselju Kiseljak, udaljenom tri kilometra od Žepča na regionalnom putu prema Zavidovićima , prije pet godina Općina je pokušala obaviti revitalizaciju vrela. Nažalost, nestašna čud izvora, koji je nestajao pa ponovo izvirao ali na različitim lokacijama, te svi pokušaji da se izvor ucijevi ostali su sve do danas bezuspješni.\nOpćina Žepče ponovo je ovih dana započela realizaciju projekta i oživljavanja poznatog izletišta oko izvorišta kiseljaka. Naime, u saradnji s Federalnim ministarstvom prostornog uređenja, te Kantonalnim ministarstvom privrede zajedničkim sredstvima započelu su sanaciju. Za prvu fazu osigurano je 26.796 KM a radove izvodi maglajsko preduzeće „Hajdić“.\nU drugoj fazi se planira uređenje šireg okoliša i parking prostora, kako bi se vratila stara slika ovog prije nekoliko decenija vrlo popularnog izletiša u Žepču.\nJoš šezdesetih godina prošloga stoljeća vršena je komericijalna eksploatacija ovog vrela, koji je i tada pokazivao svu svoju nestašnu čud, bježeći čas ispod čas iznad regionalnog puta Žepče – Zavidovići. Da li zbog čudi ili nekog drugog razloga, na kraju odustalo se od njegove eksploatacije.\nPrije skoro dvije decenije, kada je koncesionar vrela započeo bušotine za njegovu eksploataciju, svi su očekivali da će Žepče vrlo brzo postati prepoznatljivo po kvalitetnoj mineralnoj vodi. Nažalost, koncesionar se povukao a vrelo je u međuvremenu nestalo.\n16.07.2020 u 19:23\n25.06.2020 u 10:04\nŽepče Kiseljak Izletište


Bihać: Otvoren stambeno-poslovni objekat od 7 miliona KM u kojem će stan dobiti i Džanan Musa - Kozarac.ba\nBihać: Otvoren stambeno-poslovni objekat od 7 miliona KM u kojem će stan dobiti i Džanan Musa\nU Bihaću je danas otvoren novi stambeno-poslovni objekat vrijedan 7 miliona KM. Investitor projekta u čijem se kompleksu nalaze 94 stambene jedinice je kompanija d.o.o. Stanovi Bihać.\n“Jedan od najljepših poklona Gradu Bihaću za rođendan su upravo ovakvi projekti”, istakao je na otvaranju zamjenik gradonačelnika Bihaća Smail Toromanović.\nOn je kazao da je novootvorena zgrada trenutno jedina u Bihaću koja ima više od 50 parking mjesta i podzemnu garažu.\nIstaknuto je i da je od 1998. godine do danas Grad Bihać uložio više od 22 miliona KM u slične svrhe, napravio preko 300 stambenih jedinica, te oko 1.700 kvadratniih metara poslovnih prostora.\nNajavljena je i izgradnja novog objekta u blizini postojećeg, što je projekat čija je vrijednosti više od 4 miliona KM, istog investitora.\nToromanović je istakao da će u istoj stambenoj zgradi za 10-tak dana biti uručeni ključevi novog stana od 58 kvadrata košarkaškom reprezentativcu i rođenom Bišćaninu Džananu Musi.\nPočetak suđenja Sakibu Mahmuljinu 23. marta\nGratz: Parlament glasao da ljudi mogu živjeti sa 200 maraka, a poslanici bez paušala ne mogu\nBez incidenata i poginulih: Kako je JNA 1992. napustila kasarnu Maršal Tito\nOtkud tolika mržnja kod mladih?\nPotvrđeno: Islamska zajednica naredila zatvaranje “paradžemata” do kraja februara\nGoethe institut zatrpan – Mladi ljekari masovno uče njemački jezik i odlaze iz BiH!\nNakon Slobodana Pavlovića najavljena nova hapšenja\nKrajina pod snijegom, saobraćaj otežan i usporen\nNestalo novca u budžetu Srpske (VIDEO)\nOpet zima: Jeste li spremni za drastičnu promjenu vremena?\nDelegacija MMF-a stigla u BiH, do 24. maja potvrda o zaduženju za 1,05 milijardi KM\nGalijašević ucjenjivao privrednike, a direktne pregovore vodila njegova žena Adelaida\nMerkel nakon sastanka sa članovima Predsjedništva u Berlinu: BiH je napravila veliki napredak\nOkić: Mislim da će u RS-u doći do referenduma, Inzko mora reći stop Dodikovoj politici


Šef diplomatije državne zajednice Vuk Drašković juče je ponovio da će članovi Saveta ministara veoma brzo raspravljati i 'doneti pravu odluku da SCG povuče tužbu protiv osam članica NATO'. Drašković je juče naglasio da savezništva i prijateljstvo u Evropi treba graditi na normalan način, a ne uvođenjem Srbije u sukob sa svetom.\n- Iako će odluka o povlačenju tužbe biti bezuslovna, u ime istih načela očekujem da će Evropa snažno istaći princip da nije logično da gradimo najbolje odnose sa BiH i Hrvatskom, a da ti odnosi budu opterećeni tužbama za genocid podignutim protiv SCG - rekao je Drašković.\nMilan Pajević, savetnik potpredsednika Vlade Srbije Miroljuba Labusa, za 'Blic' kaže da su naše vlasti već posle 5. oktobra morale da povuku tužbu protiv NATO.\n- Ne kažem da bi trebalo da vučemo jednostrane poteze,s već da bi oni za posledicu trebalo da imaju i povlačenje sličnih tužbi protiv SCG. Mora da se obezbedi reciprocitet, a tu važnu ulogu ima diplomatija, koja je u vreme do promena 2000. ruinirana - kaže Pajević. On je siguran da bi povlačenje tužbe protiv NATO imalo samo pozitivne efekte, prvenstveno u bržem integrisanju u 'Partnerstvo za mir'.\n- Ukoliko bi SCG povukla tužbu, 99 odsto sam siguran da bi međunarodna zajednica pritisla Hrvatsku i BiH da učine isto. To se ne bi dogodilo za dve -tri nedelje, ali bi to bio konačan ishod - kategoričan je naš sagovornik.\nS druge strane, Aleksandar Simić, savetnik premijera Vojislava Koštunice, nije želeo da procenjuje da li i šta SCG može dobiti povlačenjem tužbe, ali je ocenio da je 'igranje sa Međunarodnim sudom pravde krajnje neodgovorno'.\n- Svako neodgovorno ponašanje sa tužbom pred takvim sudom je odraz neodgovornosti države ili njenih funkcionera. Neuobičajeno je da bilo koji ministar, posebno ministar inostranih poslova, na konferenciji za štampu daje nagoveštaje kakva bi mogla da bude državna odluka u sporu pred sudom iako prethodno takva odluka nije doneta između Vlada Srbije i Crne Gore i Saveta ministara - kaže Simić. On naglašava da je MSP jedini nadležan sud, prema Povelji UN i svom statutu, koji može da rešava sporove među državama, kao i da se 'njegova stručnost i kompetentnost ne dovode u pitanje'.\n- S druge strane, ovaj sud teško može da rešava sporove sa političkim prizvukom i takvi slučajevi obično ostaju nerešeni. SAD je posle jedne presude u slučaju spora sa Nikaragvom povukla svoje ranije priznanje nadležnosti tog suda, pa se i u slučaju tužbe SCG protiv NATO sud proglasio nenadležnim kada je o SAD reč - kaže naš sagovornik. Simić podseća da su BiH i Hrvatska 1993. godine podnele tužbe protiv tadašnje SRJ zbog genocida, kao i da su ti sporovi u različitom statusu.\nInače, za povlačenje tužbe izjasnili su se i predstavnici DS, a protiv SRS i SPS.


A EVO I MAJKIĆKE, DUGO NIJE LUPETALA: “Bošnjačka politika protivnik RS-a i svega što…” – Ekspresno\nHome Politika A EVO I MAJKIĆKE, DUGO NIJE LUPETALA: “Bošnjačka politika protivnik RS-a i svega što…”\nA EVO I MAJKIĆKE, DUGO NIJE LUPETALA: “Bošnjačka politika protivnik RS-a i svega što…”\n“Bošnjačka politika, bez obzira da li je riječ o nacionalnoj ili građanskoj, protivnik je RS-a i svega što Srbi obilježavaju i slave kao svoje svetinje”, izjavila je delegat u Domu naroda parlamenta BiH Dušanka Majkić.\n“Srpski narod je dobro naučio lekciju iz istorije. Zato je borba za RS uvijek borba za slobodu srpskog naroda koja će biti sve odlučnija i jača, bez obzira na broj onih koji na nju svakodnevno kidišu”, napisala je Majkićeva u kolumni za “Glas Srpske”, a prenosi NN.\n“Iako RS od Oružanih snaga BiH nema nikakve koristi, predsjedavajući Predsjedništva BiH Milorad Dodik nije tražio ništa što nije u skladu sa zakonom, nije pozvao Bošnjake i Hrvate da obuku uniforme Vojske RS”, navela je Majkićeva.\nPrevious article Zaronili su u najdublji dio okeana: Pronašli sunešto što nikako nisu očekivali. VIDEO\nNext article MURATOVIĆ : “Shvatate li da RS nabavlja vojno oružje i da se sprema za rat?” Oni sad imaju 2 lahke brigade pod oružjem kojeg su kupili!


Naši gradjevinski radnici su veoma cenjeni u Nemačkoj - Šljaka Karijera\nadmin 10. oktobra 2017. 0\nZnačajne privredno poslovne veza izmedju Nemačke i bivše Jugoslavije utemeljene su u drugoj polovini dvadesetog veka. A šezdesetih godina prošlog veka, kada se kretalo trbuhom za kruhom, opet je veliki broj radnika iz Jugoslavije krenuo put zapadne Evrope, najčešće nalazeći posao u Nemačkoj.\nMedju njima, sa verovatno najvećim učešćem, bili su gradjevinski radnici, kako oni sa odredjenim stručnim znanjem, tako i pomoćni radnici. Dugogodišnjim savesnim radom sticali su ugled i uvažavanje, pa su poslodavci rado važne gradjevinske radove i objekte poveravali baš našim radnicima.\nImajući sve ovo u vidu, sa Nemačkom je Jugoslavija još 1989.godine potpisala Sporazum o upućivanju radnika zaposlenih u domaćim firmama na privremeni rad na osnovu ugovora o izvodjenju radova. Ceneći značaj ove poslovne saradnje, Srbija je obnovila ovaj sporazum sa Nemačkom 2001.godine. Zahvaljujući njemu, poslodavci iz Srbije upućuju zaposlene radnike na rad u Nemačku na pojednostavljen načun, iako Srbija nije članica Evropske unije.\nOvakav vid poslovne saradnje u stručnim krugovima poznat je kao detašman, a osnačava saradnju preduzeća sa teritorije jedne držsve koji, po osnovu potpisanog ugovora, sa kompanijom iz druge države izvode radove u toj državi.\nMarko Čadež, predsednik Privredne komore Srbije, to ovako objašnjava:\n„Detašmani nisu pojedinačni ugovori i pojedinačno zapošljavanje u Nemačkoj, već je to zapošljavanje radnika iz kompanija koje već imaju potpisane ugovore o radu u toj zemlji“,\nDodao je da od 1.oktobra, ove godine Privredna komora Srbije izdaje detašmane za rad u Nemačkoj kompanijama iz Srbije koje već imaju ugovorene poslove za rad u Nemaćkoj. Kvota o maksimalnom broju radnika iz Srbije koji se zapošljavaju na ovaj način u Nemačkoj utvrdjuje se svake godine. Za ovu detašmansku godinu (od 1.oktobra ove do 30.septembra, naredne godine), Nemačka je odredila kvotu od 2.770 radnika.\nUslugu izdavanja detašmana za rad u Nemačkoj Privredna komora Srbije pruža počev od 1.oktobra, ove godine, umesto Ministarstva za rad, zapošljavanje i socijalnu zaštitu. Obradjeni podaci govore da Srbija sada koristi 80% kvote za zapošljavanje za rad u Nemačkoj, utvrdjenih detašmanom, i to najviše zahvaljujući radu gradjevinskih radnika.\nPreuzimanjem ove usluge od strane Privredne komore Srbije, očekuje se da će privrednici dobiti značajnu pomoć u sprovodjenju odredjenih postupaka i procedura.


Tanjug 5. septembra 2019. 09:54\nBEOGRAD – Festival Samit Nesvrstanih svoje prvo izdanje u Beogradu imaće od 12. do 15. septembra 2019, a u toku 4 dana produženog vikenda prestonica Srbije postaće skejtborderima centralno mesto na Balkanu, najavili su organizatori.\nReč je o jedinstvenom festivalu multimedijalnog sadržaja koji okuplja najbolje skejtere, umetnike i brojne goste iz Evrope i sveta.\nProgram traje od jutarnjih do kasnih večernjih časova na raćličitim lokacijama u gradu: Kvaka 22, Dom omladine Beograda, Dorćol Platz, klubovi Dim i Drugstore. S\nVečernji program je multimedijalnog karaktera i sastavljen je od izložbi, projekcija, muzičkog programa i dešava se na više gradskih lokacija.\nCentralni događaj festivala je skejt takmičenje koje se dešava 14.septembra, vozi se kroz grad sa fokusom na dve lokacije: Trg Slavija, Savski kej kod kod Zappa barke.


Vlada Srbije usvojila je večeras plan primjene briselskog sporazuma, a premijer Srbije Ivica Dačić je o tome obavijestio visoku predstavnicu EU za spoljnu politiku i bezbjednost Ketrin Ešton.\nVlada je saopštile da je usvojila plan primjene Prvog sporazuma o principima koji regulišu normalizaciju odnosa kao dokument "koji ne prejudicira" status Kosova.\nU pismu upućenom Eštonovoj navodi se da Vlada Srbije smatra da će usvajanje plana primjene, kao i donošenje potrebnih izmjena zakona neophodnih za provođenje briselskog sporazuma "otvoriti vrata da politička sadržina višemjesečnih napora da rezultate koji će odgovoriti interesima i očekivanjima građana i svih strana uključenih u proces".\nVlada Srbije smatra, stoji u pismu, da će imenovanje regionalnog komandanta policije za sjever Kosova, koje će biti izvršeno korištenjem ovlašćenja zajednice opština, dati vidljiv doprinos izgradnji povjerenja i stabilizaciji ukupnih političkih i jačanju bezbjednosnih prilika na čitavom području Kosova.\nU pismu Eštonovoj Dačić je naveo da Vlada Srbije ukazuje da utvrđivanje plana provođenja briselskog sporazuma, kao i postizanje svih prethodnih i budućih sporazuma i njihovo provođenje, "ne narušavaju potvrđeni princip statusne neutralnosti u svim fazama provođenja".\nNa sjednici Vlade je usvojen i izvještaj srpskog tima za izradu plana primjene sporazuma postignutog u Briselu, a Vlada nije prihvatila ostavku direktora Kancelarije za Kosovo Aleksandra Vulina, koji je bio podnio ostavku zbog parafiranja briselskog sporazuma.


Srđan Aleksić na čelu advokatskog tima\nSrbija ponovo tuži NATO\nUz blagoslov patrijarha Irineja, počelo je prikupljanje materjala i okupljanje tima za pokretanje nove tužbe pred međunarodnim sudom za zločine NATO pakta, nad srpskim narodom 1999. godine.\nPredsednik udruženja UOSYU GO Subotica Aleksandar Panić obaveštava građane Subotice i Severnobačkog okruga, Bačku Topolu i Mali Iđoš, kao područje na kom deluje udruženje, da je na predlog srpske Kraljevske Akademije, a uz blagoslov srpskog Patrijarha, u toku formiranje pravnog tima u kome će svoje znanje ujediniti najbolji advokati iz naše, ali i iz drugih evropskih zemalja. Nakon izglasane većine glasova članova Akademije, taj ekspertski advokatski tim predvodiće Srđan Aleksić, poznati niški advokat.\nOni imaju zadatak da u ime Srbije sačine tužbu protiv NATO- a i to za materijalnu i nematerijalnu odštetu građana koji su bili lično pogođeni tokom bombardovanja 1999. godine.\nIako je tokom prethodne decenije Jugoslavija, a potom i Republika Srbija, više puta pokušala da pravdu zbog brutalne agresije i osamdesetodnevnog bombardovanja NATO alijanse potraži na sudu, gotovo svaki put ta borba je bila bezuspešna, jer je međunarodni sud u Hagu, svaki put istinu „video“ na strani Alijanse.\nSrđan Aleksić je rekao: Iskreno, i ja sam bio iznenađen kada sam primio poziv od visokih predstavnika Akademije i time što su baš mene predložili da budem predsednik, odnosno vođa tima advokata, koji su tokom svog dugogodišnjeg rada pokazali da su pravi stručnjaci za međunarodno pravo, tako da ćemo se potruditi da ovaj put tužbu što temeljnije sastavimo i da idemo do kraja, zbog svih žrtava a posebno zbog onih koji su se borili za svoju zemlju i zbog njihovih porodica, izjavio je Srđan Aleksić, niški advokat. Aleksić je dodao da je već kontaktirao sa kolegama iz Francuske, Austrije, Italije, Rusije, Francuske i kolegama iz još nekih zemalja, koji su, prema njegovim rečima oberučke prihvatili da svi zajedno zastupaju našu zemlju i bore se za naplatu materijalne i nematerijalne odštete.\nAleksandar Panić je dodao da će u timu učestvovati i advokati iz Subotice, a kada budu donesena konačna uputstva za podnošenje tužbi građani Subotice, Bačke Topole i Malog Iđoša kao i okolnih sela, će biti blagovremeno obavešteni o svim pojedinostima.


Hitan sastanak sa Angelom! Ne važi prethodni dogovor sa premijerima, Merkelova traži produžetak lokdauna i POOŠTRAVANJE MERA ZA VASKRS – Naši u svetu\nObjavljeno 24/03/21 u 12:00\nFoto: Tanjug/ Michael Kappeler/Pool Photo via AP\nNemačka kancelarka Angela Merkel jutros je sazvala hitan sastanak sa liderima nemačkih saveznih država kako bi razgovarali o pandemiji korona virusa.\nUprkos sastanku guvernera nemačkih pokrajina i kacelarke Angele Merkel koji je prekinut u ponedeljak, nemačka kancelarka se oglasila u utorak ujutru i svima saopštila da se mere pooštravaju.\nPrema njenoj odluci, Nemačka produžava restrikcije na još mesec dana i uvodi još neke stroge mere tokom pet dana uskršnjih praznika u nastrojanju da zaustavi širenje koronavirusa.\nZa danas je sazvan i hitan sastanak kod kancelarke, potvrdio je Armin Lašet, lider Hrišćansko-demokratske unije i premijer najnaseljenije nemačke savezne države, koji je u obraćanju regionalnom parlamentu rekao da očekuje vrlo žučnu raspravu o onome što se dogodilo tokom pregovora ranije ove nedelje, prenosi agencija Rojters.\nAngela Merkelpremijeri pokrajinaVaskrs\nAngela Merkel: Ono što me je posebno impresioniralo je zahvalnost, usvojićemo brzu…\nMerkel obećala finansijsku pomoć poplavljenim NEMCIMA, najavila i žustriju borbu…\nMerklin naslednik obilazio POPLAVLJENA PODRUČJA, njegova reakcija zgrozila JAVNOST:…\nAngela Merkel pričala sa građanima, pa zadremala: Kamere zabeležile NESLAVNI…


Na čelu Ureda za koordinaciju bošnjačkih nacionalnih vijeća Jasmina Curić\n12.09.2021 10:34 Autor: Fena\nUred za koordinaciju bošnjačkih nacionalnih vijeća u Novom Pazaru je imenovao je za naredni dvogodišnji mandat za predsjedavajuću Ureda predsjednicu Bošnjačkog nacionialnog vijeća iz Novog Pazara Jasminu Curić, a za izvršnog sekretara Ureda Emira Zlatara iz Vijeća Kongresa bošnjačkih intelektualaca (VKBI).\nUred za koordinaciju bošnjačkih vijeća očekuje da se konačno, po prvi put, realizira podrška bošnjačkim vijećima koja egzistiraju van BiH, sa nivoa institucija BiH, prije svega iz ureda bošnjačkog člana Predsjedništva Bosne i Hercegovine.\n“Zanimljivo je da za programe i projekte iz oblasti bosanskog jezika, bh. i bošnjačke književnosti, bošnjačke umjetnosti i bošnjačke kulture, bošnjačkim nacionalnim vijećima u Srbiji, Crnoj Gori, Hrvatskoj, Sjevernoj Makedoniji, Kosovu niti od jednog nivoa vlasti iz BiH (kantona, entiteta, države BiH) nikada nije doznačena finansijska podrška i pomoć”, saopćeno je iz VKBI.\nPROČITAJTE Akobogda neće... Poznati imunolog pesimističan: BiH prijeti martovski scenario\nTakođer, navodi se da nagomilani problemi sa kojima se suočavaju Bošnjaci u zemljama regiona proističu iz nedefiniranih identitetskih pitanja u institucinalnom smislu u matičnoj zemlji Bošnjaka – državi BiH, odnosno zbog nepostojanja ustanova sa javnim ovlaštenjima u BiH koja bi Bošnjacima u BiH i van BiH omogućila npr. udžbenike iz oblasti bosanskog jezika i književnosti, historije, geografije, umjetnosti, kulture.\n“Stiče se dojam da su Bošnjaci u oblastima temeljenih elemenata svog nacionalnog identiteta i kulture „podstanari“ u vlastitoj državi. Ovakav primjer ne postoji niti u jednoj državi iz regiona kao ni državama Evropske unije. U tom smislu Ured će u narednom periodu pokrenuti održavanje Konferencije bošnjačkih organizacija, ustanova i institucija kako bi se počeli definirati temeljni elementi nacionalnog identiteta Bošnjaka”, rečeno je iz VKBI.\nPROČITAJTE Apel intelektualaca institucijama u BiH: Pomozite zdravstvenim radnicima u Novom Pazaru\nOsim navedenog, Ured je na sjednici donio odluku da će se centralna manifestacija obilježavanja dana povratka nacionalnog imena Bošnjaka – 28. septembra održati u Skoplju, gdje će domaćin biti BNV Sjeverne Makedonije. Ured će ovom prilikom poslati zahtjeve za susrete sa premijerima Kosova i Sjeverne Makedonije, kako bi inicirali da i ove države donesu zakonsku regulativu kojom se definiraju prava nacionalnih manjina među kojima su kao ustavna kategorija definirani i Bošnjaci.\nTagovi: Jasmina Curić VKBI\nApel intelektualaca institucijama u BiH: Pomozite zdravstvenim radnicima u Novom Pazaru\nVKBI sutra obilježava 28. godišnjicu osnivanja i djelovanja


O projektu - Naša priča\nProjekat „Naša Priča – Srpsko-američki odnosi kroz vekove: kako upotrebiti istoriju za izgradnju bolje budućnosti?“ uključuje napore usmerene ka obeležavanju 136 godina od uspostavljanja odnosa između dve države, 100 godina od uspostavljanja prvog vojnog savezništva, ali i ka produbljenom razumevanju zajedničke istorije i ’upotrebe’ istorijskih lekcija u izgradnji svetlije budućnosti. Aktivnosti na projektu obuhvataju seriju predavanja i radionica u Beogradu, Nišu, Novom Pazaru, Kragujevcu, Novom Sadu, Vrnjačkoj banji, Šapcu, Vršcu i drugim gradovima u Srbiji, zatim, međunarodnu konferenciju o srpsko-američkim odnosima, izložbu istorijskih fotografija, objavljivanje stručne publikacije na čijoj će izradi učestvovati studenti beogradskog univerziteta i Univerziteta Klemson iz Južne Karoline i druge događaje. Krunska aktivnost na projektu predstavlja izrada web prezentacije sa ciljem korišćenja iste kao centralnog mesta informisanja o istorijatu i savremenim srpsko-američkim odnosima.\nWeb portal:” nasa-prica.rs” početno će obuhvatati pregled odnosa Srbije i Sjedinjenih Američkih Država tokom od 2. aprila 1917. godine, kada SAD istupaju na svetsku pozornicu i ulaze u Prvi svetski rat, do 28. juna 1919. godine i potpisivanja Pariskog mirovnog sporazuma. Vremenom će se opseg portala širiti i u krajnjoj instanci obuhvatiti celinu srpsko-američkih odnosa. Želimo da izgradimo portal koji će postati centralno mesto informisanja o odnosima dve države, ali i polazno mesto svih istraživača zainteresovanih za ovu oblast.


Шимановачки форум • Преглед теме - Zeus Trojan\nод Šimanovčan » Пон Авг 08, 2011 11:53 am\nUhapšeno pet hakera zbog krađe 70 miliona dolara\nUkrajinske vlasti uhapsile su pet osoba osumnjičenih za kompjuterski kriminal i krađu 70 miliona dolara sa računa u američkim bankama.\nZvaničnici američkog Federalnog istražnog biroa (FBI) saopštili su juče na konferenciji za novinare da su u okviru međunarodne operacije ukrajinske vlasti u četvrtak privele pet osoba i sprovele osam pretresa, a da je u SAD ranije uhapšeno 39 ljudi, a optužene 92 osobe.\nČlanovi globalne grupe hakera navodno su rukovodili šemom u kojoj su koristeći računarski virus "Zeus Trojan" krali novac malim i srednjim američkim preduzećima, prenela je agencija Rojters.\nU toj kriminalnoj akciji korišćen je malver, vrsta softvera koji beleži lozinke, brojeve računa i druge podatke potrebne da se pristupi onlajn bankarskim računima.\nU prevari su učestvovali stranci koji su došli u SAD sa studentskim vizama i koji su pod lažnim imenima otvarali bankarske račune, koji su zatim korišćeni za prijem ukradenog novca i njegov transfer u inostranstvo.\nZvaničnici FBI-a su izjavili da je istraga počela u maju prošle godine, posle prijave kompanije u Omahi u američkoj državi Nebraska i da se brzo proširila na Njujork i Nju Džersi, ali nisu želeli da kažu koliko banaka je pretrpelo gubitke niti koje su to banke.


Udružuju se malinari, počinje OZBILJNA BORBA ZA CENU – Moja Vojvodina\nPočetna / Vesti / Udružuju se malinari, počinje OZBILJNA BORBA ZA CENU\nRATKOVO – U četvrtak, 13. jula održana je osnivačka skupština udruženja „Malina“ Ratkovo. Za predsednika udruženja izabran je Milan Došen, vođa protesta vojvođanskih malinara.\nIzabran je i Upravni odbor, predsednik Upravnog odbora je Saša Tijanić Džale, čovek koji je prvi doneo malinu u Ratkovo, članovi Upravnog odbora su Slobodan Krstonošić, Goran Skeljić, Danilo Sćepanović, Zoran Velemir, Darko Petković, Voja Panić, Josip Valent, Šandor Bereš, Goran Paunović, Nebojša Simonović Burko, Branko Medić i Nikola Bratić.\nCilj udruženja je borba za veća prava vojvođanskih malinara i za bolju otkupnu cenu. Takođe je usvojena i deklaracija kojom se zabranjuje svaka zloupotreba udruženja u političke svrhe. Svaki član udruženja koji bude pokušao da udruženje koristi u političke svrhe biće izbačen iz njega.\nU narednom periodu će se raditi na stvaranju udruženja malinara u ostalim mestima Vojvodine, sa ciljem da se formira Asocijacija Malinara Vojvodine.\nTagoviMalinari Ratkovo Vesti Vojvodina


Pijandure po Beogradu svašta pišu o nama! Imamo mi teorista u BiH, ali... Republika Srpska ima adut za koji niko ne zna! | DEPO Portal\nPijandure po Beogradu svašta pišu o nama! Imamo mi teorista u BiH, ali... Republika Srpska ima adut za koji niko ne zna!\nBeograd pokazuje svoju veličinu u činjenici da može i to da istrpi, a mi u RS pokazujemo snagu da nam takvi napisi ne mogu ništa, pa ni da nas iznerviraju -istakao je Dodik u intervjuu za srbijanski portal Alo!\nMilorad Dodik, srpski član Predsjedništva BiH, u intervjuu za „Alo!“ poručio je, između ostalog, da je uprkos brojnim zlonamjernim napisima u nekim medijima i ogromnim pritiscima koji svakodnevno dolaze sa Zapada, stepen bezbjednosti u Republici Srpskoj visok i da građani nemaju razloga za brigu...\n- U Srpskoj ne može doći do sukoba, građani treba da žive smireno, ja im garantujem da ovdje nikakvih sukoba neće biti. Može biti podvala, imamo mi terorista u BiH koji mogu nešto da naprave, ali ovdje u Srpskoj niko nikoga neće slati u rat, ovdje neće biti rata, Republika Srpska će se braniti i odbraniti i dodatno ojačati i osamostaliti putem političkog procesa - kazao je Dodik.\nDodik je u razgovoru za „Alo!“ napomenuo da od momenta kada je prvi put stao na čelo Srpske nijedan njegov dan nije prošao bez raznoraznih pritisaka koji nerijetko dolaze sa Zapada.\n- I dan-danas je tako, oni nađu neke kvaziintelektualce, kvazinovinare, pijandure po Beogradu, koji pišu svašta o nama, a niko nije došao ovdje da vidi kako se mi borimo, da vide grad koji smo napravili u posljednjih 20 godina, a koji izgleda kao pravi evropski grad, čist, uredan, fin, ljudi su fino obučeni, zadovoljni i, naravno, sa željom da bude bolje. Oni iz ćumeza i kafana u Beogradu pišu razne negativne tekstove, a nema šanse da se u bilo kom mediju u Sarajevu nađe Srbin da piše i podržava Republiku Srpsku, dok u Beogradu možete da nađete medije gdje dođu Bošnjaci novinari koji kleveću Srpsku. Beograd pokazuje svoju veličinu u činjenici da može i to da istrpi, a mi u RS pokazujemo snagu da nam takvi napisi ne mogu ništa, pa ni da nas iznerviraju - naveo je Dodik.\nKompletan intervju možete pogledati u priloženom videu...\n#milorad dodik #intervju #Beograd #srbija #teroristi


Press Online :: Književnost :: U užem izboru za "Zlatni suncokret" 16 knjiga\nU užem izboru za književnu nagradu "Zlatni suncokret", koju dodeljuje kompanija "Vital", našlo se 16 knjiga, koje se po ostvarenom tehničkom nivou i literarnoj strasti izdvajaju iz tekuće produkcije, saopštio je žiri.\nŽiri u sastavu Nikola Strajnić, Dragan Jovanović Danilov i Vladimir Gvozden (predsednik), sačinio je uži izbor kandidata za nagradu nakon razmatranja više od 200 naslova.\nU žanru romana kandidati su Svetlana Slapšak za delo "Ravnoteža" (Laguna, Beograd), Enes Halilović za "Ako dugo gledaš u ponor" (Albatros plus, Beograd), Svetislav Basara za "Andrićeva lestvica užasa" (Laguna), Vladislav Bajac za naslov "Hronika sumnje" (Geopoetika, Beograd), Robert Tili za "Ubogi Lazar u gradovima" (Geopoetika), Ranko Risojević za "Sestre i drugarice" (Zadužbina Petar Kočić, Banja Luka - Beograd).\nZa nagradu konkurišu Zoran Živković sa romanom "Tumač fotografija" (Zavod za udžbenike, Beograd), Miomir Petrović sa knjigom "Kuća od soli" (Laguna), Berislav Blagojević sa naslovom "Bumerang" (Presing, Mladenovac), Radovan Vlahović sa delom "Bapa" (Banatski kulturni centar, Novo Miloševo), Mirko Demić sa romanom "Ćutanja iz gore" (Agora, Zrenjanin - Novi Sad), Darko Tuševljaković sa svojim delom "Jaz" (Arhipelag, Beograd).\nU užem izboru su i pesničke zbirke "Senka osmog eona" Selimira Radulovića (Kulturni centar Novog Sada, Novi Sad) i "Prasvršetak" Lasla Blaškovića, kao i zbirke pripovedaka "Memo" Divne Vuksanović (Serbika, Beograd) i "Raščarani svet" Jelene Lengold (Arhipelag).\nU pitanju su, prema oceni žirija, "zrela dela proverenih pripovedača, ali i neki novi, opori glasovi koji nam ponovo otkrivaju zamaskiranu socijalnu problematiku".\n"Primetno je da je, barem kada je o romanima reč, zavladala analiza prošlosti bilo da je reč o bliskim devedesetim, o međuratnom ili posleratnom razdoblju ili o preispitivanju individualne egzistencijalne putanje tokom 'zanimljivog' dvadesetog stoleća", istakao je žiri.\nOva orijentacija, smatra žiri, može se tumačiti savremenom krizom i pokušajima da se kroz iscrpno literarizovano preispitivanje, ali i preispisivanje prošlosti, progleda kroz paučinu sadašnjosti.\nPrema oceni članova žirija, knjige uvrštene u uži izbor se smelo i promišljeno suočavaju sa složenim likovima stvarnosti i sa zakonitostima književnog pisanja, pronalazeći umetnički uverljiv odnos između teksta, sveta i naših velikih i malih priča.\nNajuži izbor kandidata biće saopšten sredinom januara.\nNagrada, koja podrazumeva diplomu i novčani iznos, biće uručena krajem januara u Beogradu.\nNagrada "Zlatni suncokret", u javnosti poznata i kao Vitalova nagrada, dodeljuje se ove godine 20. put za najbolje književno ostvarenje na srpskom govornom području u žanrovima romana, pripovetke, poezije, književne kritike, eseja i književne publicistike, objavljeno u toku prethodne godine.\nProšlogodišnji dobitnik je bio Dragan Velikić za roman "Islednik".


Alat je parametrizovan i omogućava prilagođavanje potrebama korisnika. Ukoliko dođe do promena u zakonskom okviru, stopi poreza, stopi doprinosa, koeficijentu minulog rada, korisnik može lako i jednostavno da izmeni šemu knjiženja.\nModul obezbeđuje generisanje PPO fajlova, dostavu podataka u banke, eksport naloga za plaćanje, kao i prenos podataka u finansije. Usko je spregnut sa podsistemom EcoOne Ljudski resursi i direktno koristi elemente koji su relevantni za obračun zarada.\nVidno skraćuje vreme obavljanja svih poslova\nVođenja i kontrole jednomesečnih i/ili višemesečnih dodataka ili odbitaka, kao što su određene stimulacije ili destimulacije.\nNa osnovu unete satnice na mesečnom nivou, izračunavaju se mesečna primanja zaposlenih.\nU zavisnosti od zakonskih odredbi i vrsta, zarade se mogu podešavati i obračunavati u skladu sa potrebama korisnika.\nIzveštaji koji se odnose na rekapitulacije po opštinama, vrstama rada i sektorima, uključuju zbirnu rekapitulaciju sa doprinosima i porezima.\nPregled i kontrolu radnika koji su obračunati u određenom mesecu.\nPregled i kontrola neoporezivog dela po radnicima, kao i ličnog odbitka u mesecu obračuna.\nObračun naknada po osnovu: Ugovora o delu, Ugovora o privremenim i povremenim poslovima, Ugovora o autorskom delu, Zakupnine itd.


U toku je Svetska nedelja dojenja: Sve manje beba koje majke doje! - KruševacGrad\nPod sloganom “Podrži dojenje-za zdraviju planetu” u više od 170 zemalja širom sveta od 1.do 7.avgusta obeležava se Svetska nedelja dojenja. Cilj kampanje je da se poveća znanje i podigne svest o značaju i prednostima dojenja, kao najjednostavnijem, najzdravijem i najekonomičnijem zadovoljenju potreba novorođenčeta za pravilnom ishranom. U Srbiji, prema podacima UNICEF-a, samo 13 odsto beba do pet meseci je isključivo na majčinom mleku, a u ovu statistiku uklapa se i grad Kruševac\nSvake godine, u okviru obeležavanja Svetskog dana dojenja, pažnja je usmerena na različite teme od značaja za dojenje, a slogan ovogodišnje kampanje ukazuje nam na važnost dojenja u očuvanju životne sredine i njen uticaj na klimatske promene, kao i na imperative zaštite, promovisanja i podrške dojenju za zdravlje ljudi i zdraviju životnu sredinu.\nBez obzira na veliki značaj dojenja, u Srbiji se iz godine u godinu smanjuje broj dojene dece. Prema najnovijim istraživanjima, iako čak 90 odsto dece počne da sisa u porodilištu, samo 13 odsto kasnije ostaje isključivo na majčinom mleku, a do šestog meseca života, doji manje od deset odsto beba .\nKako je dojenje jedna od najboljih investicija u zdravlje, jer obezbeđuje pravilan rast i razvoj odojčeta, jača imuni sistem, smanjuje rizik od gojaznosti, podstiče razvoj inteligencije, smanjuje rizik od alergije, podrška dojenju trebalo bi da bude konstantna, kako od strane porodice tako i šire zajednice.\nIstovremeno, dojenje je važno i za majku jer, uz brže i lakše uspostavljanje emocionalne veze s detetom, smanjuje se i rizik od pojave anemije, osteoporoze, te postporođajne depresije od koje poslednjih godina pati veliki broj porodilja.\nU kruševačkom Dispanzeru za decu i omladinu navode da se naš grad uglavnom uklapa u statistiku na novou Srbije, kada je u pitanju dojenje, ali i gojaznost i nezarazne hronične bolesti. Ističu da pedijatri prilikom dolaska deteta na pregled, sa roditeljima razgovaraju o značaju pravilne ishrane i zdravim stilovima života, ali da je očigledno da to nije dovoljno.\nKao izuzetno važnu navode i podršku dojenju, pre svega zbog zdravlja ali i ekonomskog momenta, gde uz kontinuirano podsećanje na prednosti majčinog mleka, treba raditi i na dodatnoj edukaciji porodilja o pravilnom dojenju. Kako objašnjavaju, određen procenat majki ne prepoznaje značaj dojenja, a značajan je i broj onih koje žele da doje a ne znaju na koji način da prevaziđu prepreke onda kada se problem sa lakatcijom javi. Iz neznanja, kako se pokazalo u praksi, mnoge majke ostaju bez mleka.\nZnačaj dojenja i pravilne ishrane kod dece, prepoznat je i u jednom od najznačajnijih strateških dokumenata grada Kruševca. U Lokalnom akcionom planu za decu 2019-2025 godine, između ostalog, navodi se da se u 2017. godini više od trećine odojčadi uopšte nije hranilo majčinim mlekom, a da je do šestog meseca života samo osam odsto bilo na prirodnoj ishrani.\nNa kraju, važno je naglasiti i to da dojenje nije isključivo majčinski svet, da je tata podjednako važan i za majku i za bebu, te da je podrška oba roditelja od vitalnog značaja kako bi se dojenje uspostavilo i održalo. Takođe, potrebna je i podrška uže i šire porodice, ali i zajednice u celini, gde se pre svega misli na zdravstvene radnike i savetnike za dojenje.\n20.09.2021 0 144\n09.03.2021 0 269\n16.01.2021 0 210\n11.10.2020 0 109\n04.10.2020 0 308